Bijak Ambil Kesempatan, Wanita Raih Keuntungan Jual Susu Badan Sendiri

Kini Trending
Foto: Daily Star
Ketika negara berdepan masalah kekurangan bekalan susu formula bayi, seorang wanita di Amerika Syarikat (AS) dikatakan mengambil kesempatan dengan menjual susu badannya.

Artikel Berkaitan: Bekas Bintang Realiti TV Untung RM200 Ribu Seminggu Jual Kentut Dalam Balang

Jual susu badan

Foto: Daily Star
Menerusi laporan Daily Star, wanita dikenali sebagai Alyssa Chitti dipercayai sudah menjual lebih 113 liter susu badannya dan dia turut mempunyai tiga peti sejuk bagi simpanan stok susunya. Difahamkan wanita ini mula menjual susu selepas menyedari penyenaraian di dalam talian lebih mudah berbanding mendermakannya kepada bank susu tempatan.
Usaha yang dilakukan oleh wanita ini secara tidak langsung dapat menampung sebahagian daripada permintaan bekalan dan susu tersebut dijual dengan harga AS$1 (anggaran RM4.40) bagi setiap auns (28 gram). Bagaimanapun wanita ini juga bersedia untuk berunding dengan ibu-ibu yang lain berikutan faham masalah yang dihadapi oleh mereka.
Saya tahu ramai ibu memerlukan formula khusus untuk bayi dan faham kekecewaan mereka.
Wanita berkenaan bagaimanapun menghentikan jual tersebut selepas menerima maklum balas negatif.
Sumber: Daily Star

The following two tabs change content below.BioLatest Posts

Najmi SuhaimiContent Champion at Rev Media Group
What flows, flows.

Latest posts by Najmi Suhaimi (see all)

Beza Umur 33 Tahun, Jodoh Pelajar Kahwin Dengan Cikgu Sendiri – ‘Perancangan Allah Yang Terbaik’ - 14/07/2022

Mayat Lelaki Bogel Ditemui Terjatuh Dari Tingkat 17, Polis Syak Angkara… - 14/07/2022

Bantu Suami Dari ‘Luar’, Influencer Cantik Ditangkap Selepas Jadi Ketua Sindiket Jenayah - 13/07/2022


‘Okay Je 1,2,3 & 4’- Isteri Fitri Haris Benarkan Suami Kahwin Lagi?

Kini TrendingWalaupun isu kehadiran orang ketiga dalam rumah tangga selebriti tempatan akhir-akhir ini hangat dengan kontroversi dan mendapat bantahan hebat daripada kaum wanita, namun berbeza pula pendirian bagi isteri anggota nasyid UNIC ini.
Artikel Berkaitan: Netizen Throwback Fitri Haris Pernah Pengsan Ketika Buat Persembahan
Artikel Berkaitan: [VIDEO] Suhaimi Saad Minta Tambah Bini, Ina Naim Suruh Beli Mesin Basuh Dulu

‘Thanks bidadariku’
Menerusi hantaran anggota kumpulan nasyid UNIC mulai Julai 2022, Dr. Fitri Haris di Instagram (IG) telah mencuri tumpuan ramai tentang sebuah gambar bertulis tulisan ringkas ‘Poligami’ dengan emoji dilamun cinta.
Di ruangan kapsyen gambar tersebut pula, penyanyi yang popular dengan lagu Hanya Tuhan Yang Tahu itu berterima kasih kepada isteri yang juga merangkap pengurusnya itu kerana sokongan yang diberikan dan memahami keadaan dirinya.
Thanks bidadariku, atas segala sokongan dan kefahaman. Moga Allah berkati segala usaha kita. Amin.
Dalam pada itu, hasil tinjauan OhBulan! di Instagram (IG) milik isterinya pula ternyata wanita itu juga memuat naik sekeping gambar bersama Fitri beserta kapsyen seakan-akan membenarkan suaminya itu untuk berpoligami dan dia kelihatan tidak ada masalah jika dimadukan asalkan dapat membahagiakan suami.
Jangan risau. Ok je 1,2,3 dan 4 pun asalkan Encik Jamil (suami) bahagia dunia akhirat.
Untuk rekod, Fitri mendirikan rumah tangga bersama Fazilah pada tahun 2019 selepas tiga kali bergelar duda.
Sumber: Instagram Dr. Fitri, Instagram Fazilah

The following two tabs change content below.BioLatest Posts

Alia

Latest posts by Alia (see all)

‘Galau’ Di Kuala Lumpur Bersama Fiersa Besari, Rai Karya 14 Tahun Di Konsert ‘Berjalan Mundur’ - 07/07/2023

[VIDEO] ‘Meraung Tengok Muka Dia’ – Kakak Meradang Adik Cedera Didakwa Dihempuk Isteri, Punca Bercerai Tak Mahu Hidup Susah - 07/07/2023

Gadis Malaysia Sanggup Ke Bangladesh Demi Nikahi Jejaka Pilihan - 07/07/2023


Warga Emas Berlakon Mati Sebab Nak Balik Kampung Masa ‘Lockdown’

Kini Trending
Di Srinagar, India seramai empat orang  penduduk sebuah kampung di pedalaman Kashmir telah ditahan oleh pihak polis kerana terlibat dalam satu penipuan semata-mata untuk melepasi sekatan polis di jalan raya. Hal ini berlaku berikutan dengan arahan perintah berkurung yang dikeluarkan oleh negara tersebut dalam menangani penularan wabak Covid-19.
Apa yang lebih mengejutkan apabila salah seorang daripada mereka sanggup berpura-pura mati dan menaiki ambulans untuk pulang ke rumah.

Berlakon mati

Menerusi laporan Hindustan Times, pada awalnya lelaki berusia 70 tahun yang dikenali dengan nama Hakim Din telah dirawat di salah sebuah hospital di Jammu kerana mengalami kecederaan ringan di bahagian kepala. Namun malangnya, pada ketika itu lelaki terbabit telah terperangkap di hospital berkenaan berikutan pihak berkuasa India telah mengisytiharkan perintah berkurung dan disebabkan itu dia tidak dapat pulang ke rumahnya.
Tetapi lain pula yang jadinya apabila seorang pemandu ambulans telah memberi cadangan memalsukan kematian kepada Hakim Din untuk melepasi diri mereka daripada sekatan jalan yang dilakukan oleh pihak polis. Hakim Din kemudian bersetuju dengan cadangan tersebut dan dia bersama-sama tiga individu lain telah menaiki ambulans menuju ke Poonch yang terletak dalam sebuah wilayah yang bersempadan dengan Pakistan.
Dikenakan tindakan undang-undang

Tetapi malangnya lakonan mereka akhirnya disedari pihak polis dan ambulans yang dinaiki oleh Hakim Din bersama 3 individu lain telah ditahan di sekatan terakhir.
Menurut Suprintendan Polis, Ramesh Angral berkata kesemua mereka yang terlibat telah memandu lebih daripada 160 kilometer dan mereka berjaya melepasi setiap sekatan jalan yang dilakukan dengan menunjukkan dokumen kematian palsu kepada pihak polis.
Ambulans itu bagaimanapun dihentikan di sekatan terakhir dan polis mendapati lelaki yang diselubungi kain dalam kenderaan itu kelihatan masih hidup.
Difahamkan, lelaki berkenaan telah ditahan dan dikuarantinkan serta kesemua mereka akan dikenakan tindakan undang-undang dengan tuduhan menipu selain melanggar arahan kerajaan.
Sumber: Hindustan Times, Kashmir Times


‘Maafkan Aku Sebab Tak Dapat Selamatkan Kau’

Kini Trending
Niat untuk mengisi masa terluang lima orang sahabat ini bertukar menjadi satu tragedi yang ngeri apabila salah seorang daripada rakan mereka ditemui lemas. Kejadian yang berlaku di Sungai Pulau Melaka, Kota Bharu, Kelantan ini meragut nyawa seorang remaja yang berusia 19 tahun iaitu Ahmad Zawawi Mohamad.

Tidak berjaya selamatkan

Menurut sahabat mangsa, Mohamad Nazmi, dia berasa sedih kerana tidak dapat menyelamatkan sahabat baiknya yang lemas dan dibawa arus sungai itu. Tambahnya, dia cuba membantu, namun tidak berjaya. Menceritakan kembali detik kejadian itu, dia memberitahu bahawa mereka sudah lama merancang percutian itu dan arwah sangat teruja.
Selepas kami tiba di pulau berkenaan, arwah ada mengajak untuk mandi sungai namun saya menolak kerana tidak membawa pakaian lain. Jadi dia turun sendirian, manakala saya dan sahabat lain hanya memerhati daripada jauh. Tidak lama kemudian, dia dilihat seperti terkapai-kapai lemas.
Saya segera mengambil kayak untuk ke tempatnya dan membaling jaket keselamatan. Malangnya dia tidak dapat mencapainya dan terus tenggelam. Nasib baik kami membawa telefon bimbit dan segera menelefon bomba untuk bantuan. Saya dan arwah bersekolah di Sekolah Maahad Muhammadi Lelaki, Kota Bharu dan sedang menunggu keputusan Sijil Tinggi Agama Malaysia (STAM). Kami sudah bersahabat sejak tingkatan satu lagi. Manakala tiga lagi rakan lain adalah kenalan ketika bersama-sama menjadi fasilitator dalam sebuah program.
Aku dah tunai janji

Menerusi Twitter Apih Sam, lelaki ini memuat naik beberapa posting gambar dan kapsyen yang diluahkan Nazmi selepas kehilangan sahabat tersayang. Menurut Nazmi, dia sudah meminta maaf kepada semua ahli keluarga arwah Zawawi kerana tidak berjaya selamatkan sahabatnya itu.
Tambahnya, dia turut menunaikan segala janji terhadap arwah sahabatnya itu. Antara janji yang dilakukan ialah memandikan dan mengkafankan jenazah. Selain itu dia turut menemani arwah sahabatnya itu semasa berada di dalam van jenazah hingga ke liang lahad untuk menyambut mayat. Nazmi turut mendoakan arwah sahabatnya itu tenang di sana.
Sumber: Harian Metro & Apih Sam

The following two tabs change content below.BioLatest Posts

Amirul AsrafSenior Content Champion at Rev Media Group
I became a writer to come as close as possible to the heart of the world.

Latest posts by Amirul Asraf (see all)

Drama ‘Tentang Hati Dia’ Lakonan Aliff Aziz & Trisha Ooi Sarat Dengan Mesej Positif - 07/07/2023

Terpaksa Tangguh Beberapa Job, Dinda Permata Umum Hamil Anak Pertama - 07/07/2023

[VIDEO] ‘Dua Kali Johan As’ari Lupa I Perempuan’ – Afifah Nasir - 07/07/2023


Netizen Restu Sharnaaz & Nelydia Kembali Bersama. Agak-Agak Ada Kontroversi Lagi Tak?

Kini Trending
Psst psst! Meh la baca sini. Iols ada cerita baru ni. Hehehe. Macam kepochi sangat kami ni. Korang dah dengar belum berita terbaru Abang Jebat dan Mastura (Sharnaaz & Nelydia)?
Haa, kami ada intai sikit laman Instagram Sharnaaz. Kami tengok abang sado ni sekali lagi digandingkan dengan Nelydia Senrose dalam drama terbaru berjudul ‘Setitis Kasih Damia’.

Hihihi, agaknya, korang semua dah sedia belum nak tengok gandingan pelakon mantap ini sekali lagi. Pasti lagi sweet gitew. Iyalah, dua-dua pun dah ada chemistry dalam lakonan kan.

Jeng jeng jeng! Antara babak drama ini nanti
Kami tengok, foto Sharnaaz dan Nelydia yang dimuat naik mendapat komen positif dari peminat. Mana taknya, hero dan heroin pujaan kan.
Semuanya dah tak sabar nak lihat gandingan mereka ini sekali lagi. Siap ada yang kata sharnaaz dan Nelydia merupakan couple paling ngam sekali di televisyen tau!

Ehh, nanti dulu, jangan ada yang buat gosip lagi sudah la ye? Iyalah, hati pihak lain pun perlu dijaga. Tak gitu? Bukan apa, sebelum ini kan gandingan mereka pernah mencipta kontroversi.
Hingga ada pihak yang terluka hati. Semua gara-gara peminat yang nak Nelydia dan Sharnaaz terus menjadi pasangan kekasih dan meminta Qi (kekasih Nelydia) mengundur diri. Namun, nasib baik perkara tersebut dapat diselesaikan. Betul tak?
Apapun, kami sendiri tak sabar melihat dua pelakon berbakat ni bergandingan semula. Adakah satu Malaysia akan kembali menggilai lakonan mereka ini? Sama-sama kita nantikan ye. Sekarang, apa kata ikut kami intai Instagram mereka jom!

Kredit Foto : Instagram Sharnaaz & Nelydia Senrose

The following two tabs change content below.BioLatest Posts

Ai

Latest posts by Ai (see all)

Mamat Khalid Kongsi 7 ‘Deleted Scene’ Filem Rock Bro Yang Penonton Tak Pernah Tengok - 21/02/2020

Rock 4: Rockers Never Dai Kembali Bawa Genre Rock Kepada Generasi Baru! - 19/02/2020

I Can See Your Voice Malaysia Musim Ke 3 Kini Dengan Format Baru, Yusry ‘Dilamar’ Jadi Penyiasat! - 12/02/2020


Trailer : ‘Rock Oo : Rimba Bara Kembali’ Bakal Menggeletek Perut Anda!

Filem Tempatan
“Rimba Bara sama macam kumpulan Scorpion cuma agama je lain” – Zainuri Misfar
Ketawa kami saat membaca kenyataan itu di video ini. Mungkin anda sudah pernah menonton filem ‘Rock’ sebelum ini yang diarahkan oleh pengarah terkenal, Mamat Khalid. Masih ingat dengan lakonan Que Haidar dan Hasnul Rahmat? Atau mungkin watak Zul Kapan yang dibawa oleh Shoffi Jikan?

Filem arahan Mamat Khalid ini sekali lagi bakal menampilkan artis terkenal seperti Que Haidar, Khir Rahman, Sofi Jikan serta Pekin Ibrahim. ‘Rock Oo’ merupakan kesinambungan filem ‘Rock’ yang mengisahkan tentang perjuangan rockers kampung iaitu ‘Rimba Bara’ yang bersemangat teguh untuk menempah nama di arena muzik tempatan yang akhirnya menjadi kenyataan.
Jangan risau, penantian anda selama ini bakal ditunaikan apabila filem terbaru, ‘Rock Oo : Rimba Bara Kembali’ akan menemui anda di pawagam pada tahun 2013! Mari lihat teaser trailer filem ini!

The following two tabs change content below.BioLatest Posts

Ai

Latest posts by Ai (see all)

Mamat Khalid Kongsi 7 ‘Deleted Scene’ Filem Rock Bro Yang Penonton Tak Pernah Tengok - 21/02/2020

Rock 4: Rockers Never Dai Kembali Bawa Genre Rock Kepada Generasi Baru! - 19/02/2020

I Can See Your Voice Malaysia Musim Ke 3 Kini Dengan Format Baru, Yusry ‘Dilamar’ Jadi Penyiasat! - 12/02/2020


‘Ada Yang Lagi Penting Dari Fikirkan Kena Tinggal Suami Sebab Dah ‘Longgar’ – Ramona Zamzam

Isu & Kontroversi
Sejak wujudnya laman sosial media, penjual jamu sering beriklan di ruangan komen artis-artis. Seperti dikongsi pelakon Ramona apabila sering menerima iklan dari agen perapat. Menurutnya, dia semakin letih dengan penjual sebegini yang sering menghina isteri dikatakan sudah ‘longgar’ tidak seperti anak dara. Tambahan, pelakon itu berharap orang ramai boleh mengubah mentaliti seperti begini.

Penat dengan agen perapat

Maaflah hari ni jadi hari mencarut.
Too tired with the same comments from agent perapat.
Please guys, if we don’t start changing from now, we will never change. If you’re raising a son, will you seriously teach him :
“Nak, nanti dah kawin, kalau isteri dah mula longgar, cari lain tau!”
Allah.
Kenapa semua perlu kerana lelaki?

Tambah Ramona lagi, jika suami merungut tentang isteri yang semakin ‘longgar’, dia menyarankan kaum isteri untuk meninggalkan suami sebegitu kerana tiada wanita layak dilayan semata-semata untuk kepuasan nafsu lelaki.
Ubah mentaliti

Ramona juga berharap supaya wanita tidak terpedaya dengan dakwaan produk yang dikatakan boleh mengembalikan ‘dara’.
Sumber : Ramona

The following two tabs change content below.BioLatest Posts

ShafikaContent Champion at Rev Asia Berhad
I'm not fat, I'm just easy to see

Latest posts by Shafika (see all)

Serlahkan Gaya Seharian Dengan Captain Cook High-Tech Ceramic Diver - 27/04/2022

Demi Kelestarian Alam Sekitar, Jom Sertai Kempen ‘Make Your Green Mark’! - 30/11/2021

6,872 Pelajar UIAM Kembali Ke Kampus Secara Berperingkat - 17/10/2021


DBKL Ambil Tindakan Tegas Beku Permohonan Baru, Perbaharui Lesen Minuman Keras

Kini Trending
Ekoran peningkatan kes kemalangan membabitkan pemandu yang berada di bawah pengaruh alkohol, pihak berkuasa tempatan sedang meneliti cara untuk membendung masalah ini dari terus belaku. Menerusi laporan Harian Metro, Dewan Bandaraya Kuala Lumpur (DBKL)  hari ini telah mengeluarkan satu kenyataan di mana semua permohonan baharu lesen minuman keras di ibu negara telah dibekukan secara serta merta.

Dibekukan lesen menjual arak

Semalam, menerusi Twitter Menteri Wilayah Persekutuan, Tan Sri Annuar Musa, beliau menegaskan bahawa kejadian kemalangan yang melibatkan pemandu mabuk harus dipandang serius. Tambah beliau lagi, pengeluaran lesen baru wajar dibekukan sehingga satu garis panduan dan semakan perundangan dapat dilakukan.
Tindakan keras bakal diambil

Tindakan penguatkuasaan akan diambil terhadap mana-mana premis yang menjalankan aktiviti penjualan minuman keras tanpa lesen
Terkini, DBKL menerusi Jabatan Perlesenan dan Pembangunan Penjaja menyatakan bahawa tindakan tegas bakal dikenakan ke atas mana-mana peniaga yang ingkar meneruskan aktiviti penjualan minuman keras tanpa lesen. Hal ini adalah salah satu cara mengurangkan masalah melibatkan pemandu mabuk.

Sumber: Harian Metro

The following two tabs change content below.BioLatest Posts

Azizi RahmanContent Champion at Rev Asia Berhad
Semoga dunia kembali pulih!

Latest posts by Azizi Rahman (see all)

Dr Amalina Sah Bertunang Dengan Lelaki British Pilihan Hati - 10/08/2020

Tun Mahathir Sah Tubuh Parti Baru, Mahu Perangi Rasuah - 07/08/2020

Pemilik Anjing Serang Wanita Didenda RM2000 Sebab Cuai - 06/08/2020


Pilih Tema ‘Hot Air Balloon’, Mira Filzah Tetapkan SOP Untuk Majlis Aqiqah

Kini Trending
Selepas hampir lima bulan, pelakon popular Mira Filzah dan suami, Wan Emir Astar atau Emir akhirnya berkongsi wajah putera sulung mereka, Wan Khai Amir kepada umum.
Artikel Berkaitan: Mira Filzah Menangis ‘Outstation’ Tanpa Anak, Sedia ‘Cooler Box’ Untuk Simpan Stok Susu

Tema ‘hot air balloon’

Baru-baru ini, Mira dan Emir mengadakan sebuah majlis aqiqah yang diadakan secara sederhana dan tertutup.
Majlis yang bertemakan ‘hot air balloon’ itu hanya dihadiri oleh ahli keluarga dan kenalan rapat.
Pada hari bahagia itu, pelakon drama Pujaan Hati Kanda sedondon dengan suami dan anak memakai warna hijau lembut.
Ada SOP kena patuh

Untuk menjaga keselamatan anak tercinta, Mira, 29, telah menetapkan beberapa Prosedur Operasi Standard (SOP) yang wajib dipatuhi setiap tetamu.
Menerusi hantaran di Instagram Stories, pemilik nama Nur Amirah Filzah Badioezaman memuat naik satu foto yang menyenaraikan peraturan ketika berjumpa dengan anak lelakinya.
Antaranya adalah disarankan untuk mencuci tangan, perlu meminta izin sebelum menyentuh, dilarang untuk mencium dan mendekati bayi sekiranya sakit.
Terdahulu, Mira dan Emir, 32, bernikah pada 3 September 2020 di Pusat Konvensyen Sime Darby di Bukit Kiara, Kuala Lumpur.
Pasangan itu dikurniakan Wan Khair Amir pada 10 Mei lalu di salah sebuah pusat perubatan di ibu kota.
Sumber: Instagram @mfmirafilzah

The following two tabs change content below.BioLatest Posts

Zulaikha

Latest posts by Zulaikha (see all)

Caprice Cari ‘Doraemon’, Berani Gelar Isteri ‘Pelacur Vietnam’ - 07/07/2023

Yayan Ruhian & Beto Kusyairy Bergabung Balik! - 07/07/2023

‘Abah Perlu Jalani Pembedahan Mata, Pemimpin Banyak Tugasan’ – Anak Zahid - 06/07/2023


‘Kakak Nampak Berseri’ – Tunai Impian Adik Untuk Diijabkabul Namun Sehari Selepas Itu..

Kini Trending
Ajal dan maut sesungguhnya takdir yang telah ditentukan Allah swt. Sebagai seorang hambaNya kita hendaklah menerima dengan redha. Seperti yang diluahkan lelaki ini di Facebook, kakaknya seorang penghidap kanser telah meninggal dunia sehari selepas diijabkabul.
Meskipun tanpa majlis warna warni dan baju pengantin yang mewah, impian kakak untuk berkahwin akhirnya tertunai. Sebak..

Ya Allah! Sungguh hebat ujianMu kali ini

CORETAN BUAT KAKAK
Kanser? Malas ambil pusing sebab tak kena batang hidung sendiri. Tahun 2017, di PPUM adikku yang kami panggil Kakak disahkan menghidap Kanser Sacorma (sejenis kanser tisu) pada tahap ke-3!
Sekeluarga tergamam. Mama terus menangis. Abah kelu tak terkata. Seakan tidak percaya akan diuji sehebat ini. Tetapi Kakak yang kami sayangi nampak cukup kuat. Kami sekeluarga terus positif yang mengatakan Kakak boleh sembuh. Hidup bertukar 360 darjah. Segala aktiviti dan perhatian kami dikhususkan untuk Kakak.
September 2017, selesai pembedahan membuang kanser tersebut. Doktor memberi jaminan yang pembedahan berjaya dan insyaAllah kanser tidak akan menyerang lagi sekurang-kurangnya untuk tempoh terdekat. Cuma follow up seperti biasa. Leganya perasaan kami sekeluarga. Difikirkan berakhir disitu, tetapi tidak.
Disember 2017, Kakak diuji lagi. Kanser datang kali ini dengan lebih agresif. Doktor juga tidak dapat mengenalpasti mengapa kanser ini begitu cepat membesar. Kami sekeluarga terus memberi semangat. Terus yakin. Terus berusaha. Terus bertawakal. Hanya kami dapat memberikan kekuatan psikologi yang amat diperlukan Kakak.
Februari 2018, Mama dan Abah terus setia menunggu diluar bilik bedah. Pembedahan kedua yang memakan masa lebih 15 jam selesai jam 2 pagi. Usai solat Subuh, Mama, Abah dan saya dah terjegat di Cardiacthoracic Intensive Care Unit (CICU) menunggu ulasan doktor mengenai pembedahan tadi. Doktor memaklumkan bahawa pembedahan tidak 100% berjaya. Sel kanser tak dapat dikeluarkan sepenuhnya disebabkan keadaan sudah terlalu rumit dan boleh mengakibatkan kehilangan nyawa. Selesai mendengar ulasan doktor, kami keluar. Masing-masing diam membisu namun akhirnya kami sama-sama menangis. Tak kuat kami menahan air mata. Ya Allah! Sungguh hebat ujianMu kali ini…
Bermula daripada saat itu, kami sekeluarga mula menjadi doktor sendiri. Habis segala macam artikel berkaitan kanser kami baca. Habis segala petua kami cuba. Segala ceruk pelusuk negara kami teroka. Dengan hasrat mencari penawar buat Kakak tercinta. Kakak seperti biasa senyum tanpa luahkan sakit yang terseksa.
Kakak lumpuh dari paras pinggang ke bawah

Hujung April 2018, kami sekeluarga bersetuju dengan saranan doktor untuk Kakak menjalani sesi radioterapi. Maka berulang-aliklah kami setiap hari membawa Kakak ke PPUM. Selesai 30 sesi pada awal Jun 2018, hasil scan terbaru yang dijalankan, doktor memaklumkan yang tumor kanser sudah mengecut. Alhamdulillah. Leganya hati kami.
Namun, tiba-tiba doktor berkata lagi dalam nada yang cukup lembut.. “Tapi…., kanser tu dah merebak ke kawasan yang lain”. Saya dan kakak terbungkam! Pada ketika itulah pertama kali saya melihat Kakak menangis teresak-esak. Saya sendiri menangis sambil cuba memberikan kata-kata positif buat adikku ini. Tidak lagi peduli pandangan orang disekitar ruang menunggu PPUM. Hanya kami merasai peritnya dugaan ini. Allah….
17 Jun 2018, Kakak dipinang seorang anak muda yang cukup ikhlas menerima Kakak seadanya. Keluarga pihak lelaki juga banyak membantu dalam proses mencari penawar buat Kakak daripada awal hingga sekarang. Mama dan Abah sangat bersyukur disebabkan keluarga pihak lelaki yang begitu bersungguh menerima Kakak walaupun dalam keadaan Kanser sekarang sudahpun di tahap 4.
Julai 2018. Kakak lumpuh daripada paras pinggang ke bawah. Sekeluarga terkejut. Tidak kami sangka akan secepat ini. Kakak seperti biasa lebih banyak berdiam diri tentang sakitnya. Namun segala yang Kakak pinta, kami akan cuba usaha untuk jadikan kenyataan. Selang seminggu kemudian, kesihatan Kakak semakin merosot. Kakak mula sesak nafas. Kanser sudah menyerang paru-paru Kakak. Pihak hospital telah memberitahu tiada rawatan lagi untuk tahap ini. Yang ada hanyalah “Comfort Patient”. Fahamlah kami dengan maksud Doktor itu. Lantas Mama terus menangis. Abah cuba memendam rasa biarpun air mata sudah berlinang. Hanya Allah yang mengetahui perasaan kami…
Ogos 2018. Semangat baru buat Kakak. Azzam bersungguh untuk menerima Kakak sebagai isteri. Ikhlas hati Azzam hanya Allah yang tahu. Dalam keadaan Kakak seperti ini, tetap menerima Kakak seadanya. Keluarga Azzam juga begitu. Menyokong penuh hasrat Azzam. Telah menganggap Kakak seperti keluarga sendiri. Alhamdulillah. Allah hantarkan sebuah keluarga yang cukup bersih hatinya yang sedia menerima Kakak dan berusaha bersama-sama mencari penawar dan memberi semangat.
Kakak meninggal dunia sehari selepas diijabkabul

Pagi 3 Ogos 2018, Kakak dan Azzam selamat diijabkabulkan. Tiada majlis warna warni, tiada baju pengantin menambah seri. Tiada pelamin tanda raja sehari. Yang ada hanyalah pihak keluarga perempuan, pihak keluarga lelaki, tok kadi bersama saksi. Ketika akad sedang dilafaz, esakan tangisan keluarga menjadi muzik latar, menyaksikan penyatuan dua hati murni ini. Alhamdulillah. Allah permudahkan.
Semoga atas pernikahan ini, Allah kurniakan rahmat dan keberkatan serta kebahagiaan dunia akhirat buat Kakak dan Azzam.
Namun, saat gembira itu tidak lama. Petangnya selepas solat Jumaat, Kakak terus dimasukkan ke hospital. Pernafasan Kakak semakin merosot. Mama terus menjadi peneman setia. Disamping Abah yang terus berusaha serta keluarga yang terus mendoakan kesembuhan Kakak.
Namun Allah lebih sayangkan Kakak dan Saat itu tiba juga.
Kakak pergi meninggalkan kami pada waktu Subuh 4 Ogos 2018. Alhamdulillah ditemani Mama, Abah, Suaminya, Mak Besah serta Saya.
Disaat ini, keluarga redha dengan ketentuan. Buat Azzam dan keluarganya, terima kasih atas segala pengorbanan serta kasih sayang yang diberikan untuk Kakak, serta menunaikan impian Kakak biarpun cuma untuk seketika. Alhamdulillah, Kakak nampak berseri masa hari pernikahannya. Hanya Allah yang dapat membalasnya budi baik Azzam dan keluarganya.
Semoga Kakak ditempatkan dikalangan orang yang beriman. Aamiin.
Fatin Nursyahirah Binti Yusuf
1994-2018
Al-Fatihah
Sumber : Shukur Yusuf


“KAMI Tidak Berupaya Membezakan Di Antara Seekor Babi & Seekor Wombat”- Harith Iskander

Kini Trending
Baru-baru ni kecoh apabila papan iklan di Bukit Bintang dikatakan menyerupai seekor babi bersongkok dan berpakaian sampin. Tak dinafikan, sekali pandang nampak memang macam ‘binatang’ tu tapi bila diselidik balik rupa-rupanya binatang yang dikatakan babi itu ialah seekor wombat.
Artikel Berkaitan: Billboard Seekor ‘Babi’ Bersongkok Dengan Ucapan Raya Di Bukit Bintang?

Foto itu jadi viral satu Malaysia dan mengundang rasa tak senang hati netizen terutamanya umat Islam. Sampai ada yang masukkan isu politik dalam isu ni. Akhir sekali pihak Sevcorp (wombat merupakan maskot kepada syarikat Sevcorp) memohon maaf.
Oleh sebab malu dengan segelintir pihak yang cepat melatah, Harith Iskander memuat naik status di Facebook dan dia sendiri wakil rakyat Malaysia memohon maaf kepada Sevcorp berhubung isu itu.

Minta maaf sebab tak dapat bezakan seekor babi dan wombat

Bagi pihak SEGELINTIR rakyat Malaysia (yang rasanya bukanlah berniat jahat, sekadar gatal jari dan ter-lebih pantas di dalam meluahkan komen di media sosial) saya ingin memohon maaf KEPADA Sevcorp kerana Sevcorp terpaksa memohon maaf kepada KAMI, rakyat Malaysia atas sebab KAMI tidak berupaya membezakan di antara seekor babi dan seekor wombat.
Tidak semua rakyat Malaysia pernah melawat Zoo Negara

Sebagai orang Malaysia kita ada alasan. Tidak semua rakyat Malaysia pernah melawat Zoo Negara di Ulu Kelang (di mana saya rasa pastinya ada kawasan habitat untuk wombat) dan tidak semua di antara kami yang mempunyai ibu bapa yang meluangkan masa di zaman kanak-kanak kami untuk merujuk kepada gambar-gambar dan buku-buku yang memaparkan haiwan dan mergastua selainnya.
Dari kecil diajar main fon pintar, bila dah tua main Facebook

Yang kami ada ialah ibu bapa yang membiarkan kami bersendirian bersama iPads dan fon-fon pintar supaya kami duduk senyap-senyap. Kami menggunakan sebahagian besar daripada masa itu untuk menonton video YouTube Minecraft. Yay!
Bila kami dah tua sikit, mulalah kami meluangkan lebih masa di Facebook untuk memburu orang yang boleh dikritik, isu dan permasalahan yang boleh dicetuskan dan mencari sebab-sebab untuk merasa tersinggung. Ini semua akibat kami “kegatalan” jari kami hasil daripada berjam-jam menggunakan alat-alat berkenaan.
Tambahan pula, dengan Facebook, teramatlah mudah untuk meluahkan perasaaan. Tak payah pun baca sesuatu paparan dan memahaminya secara terperinci sebelum memicit butang “Like”!
Kenapa cepat tersinggung? Selidik dulu!

Salah kita ke sekiranya kita tidak berhenti sejenak untuk menyoal, menganalisa dan memikirkan kenapa sebenarnya kita begitu cepat merasa tersinggung? Apatah lagi, di masa kini orang lain pun asyik merasa tersinggung kerana bermacam-macam sebab. Maka kami sebagai warga Negara Malaysia pun merasakan wajar sekiranya kami meneruskan tradisi ini. Saya sememangnya memohon maaf kerana kita tidak mempunyai kekuatan dan keyakinan diri secukupnya untuk bersikap lebih santai dan bersahaya dan mengelakkan diri ini daripada rasa marah terhadap segala apa yang dilakukan oleh orang lain. Saya terpaksa mengakui bahawa saya gemar menjadi si mangsa yang menghalakan rasa marahnya terhadap orang lain kerana ini bermaksud bahawa saya tidak perlu melakukan sesuatu sehubungan diri saya sendiri – kewajipan untuk mengambil sebarang tindakan terletak pada orang lain kerana merekalah punca kemarahan saya.
Eh, fikir-fikir balik, saya rasa saya nak tarik baliklah permohonan maaf! Kita tak bersalah, kamu yang bersalah.
Baik saya kembali menghalakan kemarahan saya terhadap orang lain daripada memikul tanggungjawab untuk menangani sendiri situasi ini. Sungguh meletihkan! Terima kasih Servcorp di atas permohonan maaf kamu. Syukur … pihak tuan yang lebih ‘berwajib’ di dalam perihal ini. Sekarang ni … saya nak cari hal lain pula untuk mencetuskan kemarahan saya. #TakDaHalBro
Sumber: Facebook Harith Iskander

The following two tabs change content below.BioLatest Posts

Ash NordinContent Champions at Rev Asia Berhad
Bukan Norman Hakim, Bukan Keith Foo.

Ashie, lelaki tegar.

Latest posts by Ash Nordin (see all)

[VIDEO] Lihat Reaksi Hawkeye & Captain Marvel Bila Kami ‘Ajar’ Nama Superhero Dalam Bahasa Melayu - 25/04/2019

[VIDEO] Selain Tangga Warna-Warni Yang Anda Selalu #OOTD Tu, Apa Lagi Yang Menarik Di Batu Caves? - 26/02/2019

[VIDEO] Ini Terjadi Bila Budak Melayu Bagi Pickup Lines Kat Amoi Cantik.. - 12/02/2019


Anak Bilionair Nafi Gigit Kemaluan Wanita, Sanggup Nak Bayar Kos Rawatan & Ganti Rugi

Kini Trending
Anak bilionair yang dituduh menyerang seorang wanita yang ditemuinya melalui aplikasi temu janji di wilayah Nonthaburi, tengah Thailand, tampil menafikan dia telah menggigit kemaluan ketika melakukan hubungan intim.
Artikel Berkaitan: Didakwa Gigit Kemaluan Wanita Ketika Melakukan Hubungan Intim, Anak Bilionair Disaman

Lebam langgar birai katil

Memetik laporan Thethaiger, Khittiphot yang berusia 22 tahun atau mesra dengan panggilan ‘Micky’ mengaku mendesak mangsa kerana ‘cemburu’ menyebabkan dia lebam teruk.
Cerita Micky, A (nama samaran) telah menjemputnya ke bilik kondo namun dia memberitahu tidak boleh pergi ke bilik itu tanpa kad kunci.
Dakwa Micky, kaki A lebam kerana terhantuk di tepi katil semasa melakukan hubungan seks.
Mengenai serangan semasa hubungan seks, saya tidak merogolnya. Dia mendapat lebam di kakinya akibat terkena di birai katil.
Badannya lebam kerana saya mendapat tahu dia mempunyai anak dengan bekas teman lelaki.  Saya memberitahunya bahawa saya masih muda dan berasa cemburu, lalu terus memicit tangan dan kakinya.
Saya sudah bercakap dengan bapa saya dan bersedia untuk memberi kerjasama dengan polis.
Bagi seks, ia sadistic. Seks barat memang seperti ini. Saya tidak melakukan keterlaluan. Saya tidak menyerang dan memenjarakannya. Kami pergi ke kedai arak di Rangsit bersama-sama seperti pasangan biasa.
Mengenai serangan, jika beberapa perkara yang saya lakukan adalah salah maka saya akan mengakuinya. Tetapi bahagian di mana saya tidak salah, saya tidak akan mengakuinya.
Saya cuba menghubungi tetapi dia tidak menjawab. Saya ingin bertanya kenapa dia melakukan ini semua. Saya masih seorang pelajar yang akan memasuki tahun pertama. Ibu bapa saya memarahi saya.
Saya sudah menjelaskan kepada kedua ibu bapa bahawa saya cemburu tetapi tidak berniat untuk melakukan. Jika saya salah, saya akan mengaku.
Mengenai menggigit kemaluannya, saya tidak pernah melakukannya. Saya bersedia untuk membayar rawatannya dan ganti rugi untuk menyelesaikan masalah ini.
Semalam, A pergi ke Hospital Pranangklao untuk pemeriksaan kesihatan bagi memeriksa tanda-tanda serangan dan gangguan seksual.
A berkata bahawa dia takut Micky akan kembali dan menyakitinya. Dia telah memberitahu pengawal keselamatan di kondonya untuk melarang Micky masuk di kawasan kediaman itu.
Mangsa berkata, dia berharap Micky dikenakan tindakan undang-undang bagi mengelakkan lebih ramai wanita yang disakiti.
Sumber: Thethaiger

The following two tabs change content below.BioLatest Posts

Zulaikha

Latest posts by Zulaikha (see all)

‘Abah Perlu Jalani Pembedahan Mata, Pemimpin Banyak Tugasan’ – Anak Zahid - 06/07/2023

‘Sedangkan Lautan Sanggup Ku Renangi, Inikan Pula Inspektor Laa’ – Iqbal - 06/07/2023

Selepas Selesai Kes Saman, Ira Kazar ‘Update’ Foto Terbaru Di Instagram - 06/07/2023


‘Mak Aku Belajar Tak Tinggi’ – Kisah Seorang Ibu Yang ‘Bodoh’ Undang Sebak

Kini Trending
Pengorbanan seorang ibu sememangnya tidak ternilai. Ibu sanggup bersusah payah dan bersengkang mata untuk mencari sumber rezeki buat anak-anak. Segala yang dilakukan itu, mana mungkin boleh dibayar dengan wang ringgit sekalipun.
Penceramah motivasi, Mohd Sidiq Ad’Din kongsi cerita seorang anak murid tampil ke hadapan kelas dan ceritakan siapa ibunya yang sebenar. Walaupun, pekerjaan ibunya itu diperlekehkan rakan sekelas tapi lihat apa jawapan adik ini. Memang menusuk kalbu!

Si ibu yang ‘bodoh’

Gambar sekadar hiasan
Hari itu, Cikgu Yong, guru mata pelajaran Kajian Tempatan meminta murid-murid kelas 4 Tun Razak berkongsikan pekerjaan ibu bapa mereka dengan rakan-rakan sekelas.
Tiba giliran Naqiyudin Bilboa, dia berasa sedikit gementar untuk ke hadapan dan bercakap dengan semua mata tertumpu kepadanya. Almaklumlah, pertama kali diminta berbuat sedemikian.
Sebelum itu, sudah ada tujuh orang murid yang lain yang telah pon berkongsikan pekerjaan ibu bapa masing-masing. Ada yang si bapa bekerja sebagai doktor. Ada yang si ibu bekerja sebagai pensyarah. Ada yang jurutera. Ada yang saintis. Ada yang peguam. Macam-macam lah! Semuanya pon hebat-hebat belaka!
“Assalamualakum kawan-kawan. Err.. Err.. Hari ni, saya nak kongsi dengan kawan-kawan… Pekerjaan ibu saya je kot. Bapa saya dah takde. Dia meninggal masa saya darjah 1 lagi.”
Pendedahan Naqiyudin Bilboa itu disambut dengan ‘Oooohh’ dan ‘Aaahhh’ oleh rakan-rakannya yang lain, terutamanya yang perempuan. Naqiyudin Bilboa menjadi semakin tidak keruan. Dia cuba menenangkan dirinya dengan menggentel-gentel jarinya.
“Tapi dulu… Tapi dulu ayah saya kerja sebagai cikgu, macam Cikgu Yong jugak!”
Cikgu Yong tersenyum mendengar kata-kata Naqiyudin Bilboa itu.
“Ibu saya… Uhm… Masa ayah ada dulu, dia jadi suri rumah sepenuh masa. Sekarang ni… Dia ambil upah menjahit. Kadang-kadang dia buat kuih…”
Kedengaran ada beberapa orang yang tertawa mendengarkan perkongsian Naqiyudin Bilboa itu.
“Sharifudin Ali! Kenapa kamu gelak? Cuba hormat sikit Naqiyudin Bilboa di hadapan tu!”
Cikgu Yong dengan tegas menegur anak-anak muridnya yang tertawa sebentar tadi.
“Takde apa cikgu. Maaf cikgu.”
Mari sini, aku nak beritahu kau sesuatu

Gambar sekadar hiasan
Namun pada wajah Sharifudin Ali, terukir sekuntum senyuman sinis yang menjengkelkan. Telinga Naqiyudin Bilboa tiba-tiba menjadi panas. Kepalanya tidak semena-mena berpeluh dan gatal. Dia mengetap giginya menahan sabar.
“Cikgu, izinkan saya bertanya kepada Sharifudin Ali kenapa dia tertawa sebentar tadi?”
Cikgu Yong mengangguk.
“Sharif, kenapa kau gelak tadi? Ada apa-apa masalah ke, mak aku jahit baju dan jual kuih?”
Sharifudin Ali bangun dengan gaya yang penuh angkuh, berpeluk tubuh dan dengan selambanya mengejek Naqiyudin Bilboa.
“Bukan apa. Mak orang lain semua kerja terer terer. Doktor. Pensyarah. Pembaca berita. Semua belajar tinggi-tinggi. Mak aku pon, bukan nak kata ah, tapi seorang usahawanita yang sukses. Sampai mak kau… Heh.”
Terbeliak mata Cikgu Yong mendengar kata-kata Sharifudin Ali yang penuh selamba itu. Sharifudin Ali baharu sahaja melanggar garisan sempadannya. Naqiyudin Bilboa menggenggam tangannya, penuh kemarahan dan ketidakpercayaan. Baharu sahaja Cikgu Yong mahu mengatakan sesuatu, Naqiyudin Bilboa sudah menyerang balas dahulu.
“Oh ya..? Mari sini, aku nak beritahu kau sesuatu.
Ya, mak aku belajar tak tinggi, tapi setiap pagi dia akan kejutkan aku untuk solat Subuh dan kemudian bersiap-siap untuk pergi sekolah.
Ya, mak aku belajar tak tinggi, tapi setiap hari baju sekolah aku sudah tersedia bergosok.
Ya, mak aku belajar tak tinggi, tapi setiap pagi dia akan sediakan bekalan sarapan untuk aku.
Ya, mak aku belajar tak tinggi, tapi setiap hari dia akan teman aku pergi sekolah.
Ya, mak belajar tak tinggi, tapi sebelum berpisah dengan aku, dia akan peluk aku dan hadiahkan aku ciuman di pipi dan dahi.
Ya, mak aku belajar tak tinggi, tapi setiap hari, lepas loceng sekolah berbunyi, dia sudah tersedia menanti di luar pagar.
Ya, mak aku belajar tak tinggi, tapi aku dapat jalan balik dari sekolah dengan mak aku sambil makan aiskrim.
Ya, mak aku belajar tak tinggi, tapi setiap hari, lepas balik dari sekolah, makanan tengah hari sudah tersedia di dapur.
Ya, mak aku belajar tak tinggi, tapi setiap hari dia pasti akan temankan aku buat buat kerja sekolah dan dia akan pastikan aku siapkan kerja sekolah aku.
Ya, mak aku belajar tak tinggi, tapi aku ada 7 orang adik-beradik dan semuanya dia boleh jaga dengan baik!
Ya, mak aku belajar tak tinggi, tapi makan kami cukup, pakaian kami cukup dan kami adik-beradik saling membantu untuk cukupkan mana yang perlu. Kami bahagia!
Kau ada…??”
Tergamam Cikgu Yong. Terkesima seluruh kelas.
Pucat muka Sharifudin Ali. Pipinya basah dengan air mata.
‘Bodoh’ pada penilaian dunia
Gambar sekadar hiasan
Seorang ibu itu ‘bodoh’ kerana sanggup tidak tidur malam hanya kerana mahu menidurkan anaknya.
Seorang ibu itu ‘bodoh’ kerana sanggup berbelanja besar untuk anak-anaknya, sedangkan untuk diri sendiri dia bersederhana.
Seorang ibu itu ‘bodoh’ kerana sanggup berpenat-lelah, ke hulu dan ke hilir semata-mata menuruti kehendak si anak.
Seorang ibu itu ‘bodoh’ kerana sanggup berlapar asalkan anaknya sendawa kekenyangan.
Seorang ibu itu ‘bodoh’ kerana sanggup ditertawakan oleh sekeliling, berpakaian selekeh dan selebet asalkan si anak cantik bergaya.
Seorang ibu itu ‘bodoh’ kerana sanggup berpuasa sebulan hanya kerana mahu membelikan kasut baru buat si anak.
Seorang ibu itu ‘bodoh’ tidak dapat melelapkan matanya hanya kerana risaukan si anak yang tidak reti nak balik rumah, pulang lewat malam.
Seorang ibu itu ‘bodoh’ sanggup membiarkan diri jatuh sakit hanya kerana memikirkan perangai si anak yang dah macam jembalang gunung.
Seorang ibu itu ‘bodoh’ kerana seharian dengan linangan air mata sentiasa mendoakan kebahagiaan dan kejayaan anak-anaknya, meski si anak tidak pernah memaknai erti doa seorang ibu.
Dan seorang ibu itu ‘bodoh’ kerana sanggup ‘mati’ hanya kerana mahu melihat anaknya terus ‘hidup.’
Meskipon si ibu itu tampak ‘bodoh’ pada pandangan mata manusia, ‘bodoh’ pada penilaian dunia, ketahuilah, sorga itu tetap berada di bawah telapak kakinya!
Sumber: Sidiq Ad’Din

The following two tabs change content below.BioLatest Posts

Amat

Latest posts by Amat (see all)

‘Hari Ini Our Anniversary, Jadi Pula Macam Ni’ – Eina Azman, Suami Positif Covid-19 - 31/08/2021

‘Tolong Doakan Kami’ – Aishah Positif Covid-19 - 31/08/2021

Kepala Dihentam Batu, 12 Tikaman Di Perut & Leher, Remaja Dibunuh Teman Lelaki Sebab Beritahu Hamil - 30/08/2021


‘Oppa’ Sanggup Bohong Diculik Demi Nak Sara Teman Wanita

Kini Trending
Seorang pemuda dari Korea Selatan sanggup menipu ibu bapanya bahawa dia telah diculik, hakikatnya dia hanya memerlukan wang untuk menjaga teman wanitanya.
Artikel Berkaitan: Taktik Tokan Dadah Ubah Nama & Wajah Jadi ‘Oppa’ Tak Berkesan

Artikel Berkaitan: Umur Dah 37 Tahun, Nazim Othman Tak Kisah Peminat Panggil ‘Oppa’
Demi teman wanita

Kim Hyeongil yang datang ke Bangkok, Thailand bersama ibu bapanya didapati terputus hubungan dengan mereka.
Ibu bapanya yang risau segera bertindak dengan menghubungi pihak Kedutaan Korea Selatan di Thailand dan melaporkan bahawa anak mereka telah diculik ketika mereka berada di Lapangan Terbang Antarabangsa Suvarnabhumi, Bangkok untuk pulang ke tanah air.
Susulan itu, pihak polis bergegas ke rumah sewa lelaki tersebut di Pattaya. Namun pihak polis terkejut apabila mereka melihat dia dalam keadaan yang baik dan sedang berehat.
Sejurus selepas melihat keberadaan polis disitu, lelaki berusia 24 tahun itu melarikan diri untuk bersembunyi di sebuah padang di belakang rumahnya.
Bagaimanapun, pihak polis berjaya menangkapnya dan dia telah dibawa ke Pejabat Imigresen untuk disoal siasat.
Dalam pada itu, Hyeongil mendakwa bahawa dia terpaksa memalsukan penculikannya kerana dia mahukan sejumlah wang namun tidak diendahkan ibu bapanya. Difahamkan dia mahu menggunakan wang itu agar dia dapat menjaga teman wanitanya.
Pemuda Korea Selatan tersebut akhirnya mengaku bahawa dia tidak diculik ataupun diseksa.
Dibawah undang-undang Thailand, dia mungkin akan berdepan dengan denda, dihantar pulang dan disenaraihitamkan daripada memasuki negera tersebut kerana pihak imigresen mendapati dia telah tinggal lebih masa dari visanya iaitu selama 497 hari.
Sumber: The Pattaya News

The following two tabs change content below.BioLatest Posts

Alia

Latest posts by Alia (see all)

‘Galau’ Di Kuala Lumpur Bersama Fiersa Besari, Rai Karya 14 Tahun Di Konsert ‘Berjalan Mundur’ - 07/07/2023

[VIDEO] ‘Meraung Tengok Muka Dia’ – Kakak Meradang Adik Cedera Didakwa Dihempuk Isteri, Punca Bercerai Tak Mahu Hidup Susah - 07/07/2023

Gadis Malaysia Sanggup Ke Bangladesh Demi Nikahi Jejaka Pilihan - 07/07/2023


Fathia Latiff Persoal Istilah Tunafoto, Jawapan Lelaki Ini Akan Buat Korang Berdekah

Isu & Kontroversi
Sejak kebelakangan ini macam-macam isu ditimbulkan pelakon cantik Fathia Latiff. Dari isu ‘cashless’ kepada perbandingan harga minyak sehinggalah masalah disiplinnya yang lambat 5 jam ke studio, baru-baru ini.
Terbaru, pelakon Dia..Isteri Luar Biasa ini mengirimkan satu tweet berkenaan istilah baru yang diperkenalkan Dewan Bahasa dan Pustaka. Dia mempertikaikan istilah ‘photobomb’ yang diterjemahkan kepada ‘tunafoto’.

Dari mana datangnya ikan?

Fathia memetik satu tweet oleh Astro Awani yang antaranya mengumumkan senarai istilah baru dalam Bahasa Melayu. Selain tunafoto, turut tersenarai adalah swafoto maut dari killfie dan tera air (watermark). Malahan dia turut mencadangkan beberapa istilah lain yang dirasakan lebih tepat berbanding tunafoto.
Ini penjelasan paling padu!

Penjelasan penuh berbisa lelaki bernama Comrade Nami itu mendapat persetujuan pengguna lain sehingga  meraih lebih 4 ribu RT. Ramai yang mungkin sependapat dengan lelaki itu dengan ayat ‘contoh’ diberikan kepada Fathia.
Lagi penjelasan dan balasan pedas berapi

Kenapa tak check kamus dulu?

Kalau tak boleh melawak, jadi ikan

Namun begitu Fathia dilihat seperti hanya bergurau atau suka-suka membuat tweet berkenaan berdasarkan pos kemudiannya. Dia seperti sudah menjangkakan mendapat kecaman sebegitu daripada netizen yang rata-ratanya tidak tahan dengan kenyataan atau soalan dibuatnya. Fathia… Fathia…
Sumber: Fathia Latiff

The following two tabs change content below.BioLatest Posts

farisContent champion at Rev Asia
Self-proclaimed foodie yang mahu salam cium tangan pencipta Horlicks Mcflurry.

Latest posts by faris (see all)

Satu Bahagian Cecah RM30 Ribu, Ibadah Korban Daging Wagyu Untuk Golongan ‘Kayangan’ - 29/06/2020

Last Jumpa Sebelum Ibu Meninggal, Anak Naza The Times Pendam Niat Bertemu Bapa - 29/06/2020

Sempat Upload IG Story Maklum Sering ‘Tertidur’ Ketika Menunggang Motosikal, Penuntut UPM Maut Kemalangan - 29/06/2020


‘Saya Tak Minta Lahir Begini’ – Diperli Terkena ‘Sumpahan’ Sebab Kulit ‘Bersisik’, Pemuda Sedih Dicemuh Netizen

Video Popular
Di TikTok, seorang pemuda berkongsi kisah mengenai penyakit kulit yang dihidapinya. Menurut pemuda yang dikenali sebagai Muhammad Hassan atau lebih mesra disapa sebagai Mamat, dia memiliki kulit ‘bersisik’ sejak dilahirkan lagi. Lebih menyedihkan, dia sering dicemuh oleh masyarakat kerana memiliki kulit seperti itu.

Ada yang kata saya pakai tatu

Selain kata saya pakai tatu, ada yang tanya adakah keadaan kulit saya disebabkan terkena sumpahan sewaktu kecil. Tapi apa yang buatkan saya betul-betul kecil hati apabila ada yang mengaitkan kulit saya dengan kata, adakah arwah bapa saya ada pukul ular ketika ibu mengandungkan saya.
Menurut Mamat, dia tidak menyangka perkongsiannya di TikTok berjaya meraih perhatian netizen. Ini kerana, rupa paras yang dimiliki olehnya sejak lahir itu dianggap ‘luar biasa’. Tambahnya lagi, segelintir netizen telah memberi pelbagai komen ‘jahat’ dan menghina penampilannya.
Hidap penyakit Ichthyosis

@mamat_vdReply to @afdal_h oo##fyp ##sbar ##video? Kutimang Adikku Sayang – Ipank

Ini penyakit kulit yang saya alami sejak lahir. Saya ada menjalani rawatan di hospital. Keadaan kulit saya di seluruh badan seperti bersisik dan ketebalannya adalah berbeza di sesetengah bahagian. Kulit saya ini juga sensitif jika terdedah kepada cahaya matahari. Kalau terdedah lama, kulit akan merah dan menggelupas sehingga terkopek. Bila luka tu yang buat pedih dan sakit.
Menjawab segala tuduhan netizen, Mamat menjelaskan bahawa keadaan yang dialaminya sejak lahir itu merupakan penyakit kulit yang dikenali sebagai Ichthyosis. Ujarnya lagi, empat orang adik beradiknya turut menghidap penyakit kulit yang sama.
Saya tak minta lahir begini. Tapi tak perlu berikan komen yang tak sensitif.
Sebagai manusia biasa, Mamat meluahkan rasa kesal dengan segala tohmahan dan tanggapan negatif daripada netizen. Jelasnya lagi, penyakit tersebut merupakan ujian yang diberikan oleh Tuhan, bukan pilihannya sendiri.
Sumber: Mamat

The following two tabs change content below.BioLatest Posts

Amirul AsrafSenior Content Champion at Rev Media Group
I became a writer to come as close as possible to the heart of the world.

Latest posts by Amirul Asraf (see all)

Drama ‘Tentang Hati Dia’ Lakonan Aliff Aziz & Trisha Ooi Sarat Dengan Mesej Positif - 07/07/2023

Terpaksa Tangguh Beberapa Job, Dinda Permata Umum Hamil Anak Pertama - 07/07/2023

[VIDEO] ‘Dua Kali Johan As’ari Lupa I Perempuan’ – Afifah Nasir - 07/07/2023


‘Semoga Di Alam Barzakh Tidak Diganggu’ – Jawapan Norsham Dalam Analisis Undang Kecaman

Kini Trending
Rancangan Analisis dari Tv Al Hijrah terbaru membincangkan topik Scammer: Penipu Terancang atau Pengguna Kurang Cerdik telah dibahaskan bersama tiga panel jemputan iaitu Datuk Nadzim Johan, Ketua Aktivis PPIM, Khairul Ezuwan Yusoff, Penganalisi Penipuan Komersial, dan Norsham bin Abd Aziz, Pengarah Syarikat Alfafa Sdn Bhd.
Menerusi Facebook Akhi Fairuz Al-Jengkawi, mengatakan persoalan kepada Norsham berkenaan isu penipuan rumah tidak dijawab. Segala kata-kata yang dikeluarkan oleh Norsham adalah untuk memberitahu dirinya diganggu. Oleh sebab itu, kenyataan Norsham dalam rancangan itu mendapat kecaman netizen.

Saya diganggu

Semoga di alam barzakh tidak diganggu

Sumber: Akhi Fairuz Al-Jengkawi

The following two tabs change content below.BioLatest Posts

Azizi RahmanContent Champion at Rev Asia Berhad
Semoga dunia kembali pulih!

Latest posts by Azizi Rahman (see all)

Dr Amalina Sah Bertunang Dengan Lelaki British Pilihan Hati - 10/08/2020

Tun Mahathir Sah Tubuh Parti Baru, Mahu Perangi Rasuah - 07/08/2020

Pemilik Anjing Serang Wanita Didenda RM2000 Sebab Cuai - 06/08/2020


Kapsyen Demi Lovato “Malaysia’s Next Top Monkey” Buat Peminat Naik Angin

Isu & Kontroversi
Penyanyi antarabangsa yang baru membuat persembahan di Malaysia, Demi Lovato baru-baru ini telah membuat peminat naik angin dek kerana kapsyen di Instagram.
Penyanyi yang terkenal dengan lagu Let It Go dan Skycrapper memuat turun gambar monyet di Batu Caves dan menulis kapsyen “Malaysia’s Next Top Monkey” di laman Instagram beliau.

Berikut merupakan gambar yang dimuat turun oleh Demi Lovato sehingga membuat peminat tanah air naik angin;

Sabar lah wahai peminat yang salah faham mengenai kapsyen itu, mungkin Demi Lovato tak berniat langsung untuk membuat peminat nya di Malaysia marah.
Mana lah tahu Demi Lovato terlalu terpegun dengan keindahan dan pemandangan di sekitar Batu Caves. Iya lah, Batu Caves kan antara salah satu tarikan pelancong untuk datang ke Malaysia.
Kagum Keindahan Malaysia
Kita patut bangga kerana artis antarabangsa datang untuk melawati tempat menarik di Malaysia. Seperti sedia maklum, bukan Demi Lovato sahaja malah ramai lagi antarabangsa yang memilih Batu Caves sebagai destinasi untuk dilawati. Jom kita tengok gambar Demi Lovato di Instagram;

Peminat Teruja
Peminat Demi Lovato di Malaysia amat teruja bila mereka dapat tahu artis terkenal itu datang Batu Caves juga terkenal dengan patung Dewa Muruga yang tertinggal di dunia.

Kalau korang dapat tahu Demi Lovato kat sana mesti korang serbu nak minta tanda tangan dengan tangkap gambar selfie banyak-banyak kan?
Sumber: Malaysian Digest

The following two tabs change content below.BioLatest Posts

Ash NordinContent Champions at Rev Asia Berhad
Bukan Norman Hakim, Bukan Keith Foo.

Ashie, lelaki tegar.

Latest posts by Ash Nordin (see all)

[VIDEO] Lihat Reaksi Hawkeye & Captain Marvel Bila Kami ‘Ajar’ Nama Superhero Dalam Bahasa Melayu - 25/04/2019

[VIDEO] Selain Tangga Warna-Warni Yang Anda Selalu #OOTD Tu, Apa Lagi Yang Menarik Di Batu Caves? - 26/02/2019

[VIDEO] Ini Terjadi Bila Budak Melayu Bagi Pickup Lines Kat Amoi Cantik.. - 12/02/2019


Demi Nak Sambut ‘Anniversary’ Dengan Kekasih Di Bali, Suami Tipu Isteri Naik Sriwijaya Air

Kini Trending
Sabtu yang lepas, negara Indonesia digemparkan dengan berita mengenai sebuah pesawat komersial Sriwijaya Air yang dilaporkan terhempas selepas berlepas dari Lapangan Terbang Soekarno Hatta, Jakarta menuju ke Pontianak. Malahan, dia media sosial tular beberapa kisah yang sempat dikongsi oleh penumpang pesawat tersebut.
Artikel Berkaitan: [FOTO] Cebisan Bangkai, Mayat Penumpang Sriwijaya Air Akhirnya Ditemui

Artikel Berkaitan: Pesawat Sriwijaya Hilang Dari Radar, Penduduk Dakwa Nampak ‘Objek’ Jatuh
Artikel Berkaitan: ‘Kita Pulang Dulu Ya’ – Lambaian Terakhir Penumpang Pesawat Sriwijaya Air Sebelum Terhempas
Namun, apa yang lebih melucukan apabila seorang lelaki dikenali sebagai Bos Besar sempat ‘berbohong’ kepada isterinya bahawa dia akan ke Pontianak dari Jakarta atas urusan perniagaan. Difahamkan Boss Besar itu ‘sepatutnya’ menaiki pesawat Sriwijaya Air yang telah terhempas.

Kantoi ke Bali

https://media.ohbulan.com/2021/01/IMG_8678.mp4

Kisahnya bermula apabila dia ‘memberitahu’ isterinya dia akan berlepas ke Pontianak menaiki pesawat tersebut yang akan berlepas pada pukul 2 petang. Namun, segala muslihat  ‘nakal’ yang digunakan terbongkar apabila berita mengenai sebuah pesawat Sriwijaya Air yang terhempas mula tersebar. Hal ini secara tidak langsung merisaukan isterinya yang berada di rumah susulan menyangka suaminya telah menaiki pesawat tersebut.
Akhirnya, lelaki ini tampil membuat pengakuan dia sebenarnya ke Bali bagi berjumpa dengan teman wanita simpanannya. Tidak berakhir di situ, perjumpaan tersebut bagi meraikan ulang tahun mereka berdua.
Sekarang dia bingung mahu kembali ke rumah atau tidak, kerana di rumah (isterinya) sudah menyediakan kerusi dan khemah untuk para tamu yang datang untuk berkabung.
Insiden seumpama ini telah menyebabkan isterinya tahu kegiatan yang dilakukan oleh suaminya sebelum ini.
Jangan berbohong lagi
https://media.ohbulan.com/2021/01/IMG_8679.mp4

Menerusi video yang kedua, lelaki ini memberikan nasihat kepada suami-suami di luar sana supaya jujur dan tidak berbohong kepada isteri sendiri. Jelasnya lagi, perkara tersebut dijadikan pengajaran buatnya untuk tidak lagi curang pada masa akan datang.
Terdahulu, pesawat tersebut dilaporkan hilang dari radar selepas berlepas dari Lapangan Terbang Soekarno Hatta. Pesawat tersebut berlepas pada jam  2.36 petang waktu Indonesia Barat, dan dijadualkan tiba di Pontianak, jam 3.15 jam waktu Indonesia Timur (4.15 waktu Indonesia Barat).
Sehingga kini, proses pencarian masih giat dijalankan oleh pihak berkuasa.
Sumber: Padang Kita

The following two tabs change content below.BioLatest Posts

Najmi SuhaimiContent Champion at Rev Media Group
What flows, flows.

Latest posts by Najmi Suhaimi (see all)

Beza Umur 33 Tahun, Jodoh Pelajar Kahwin Dengan Cikgu Sendiri – ‘Perancangan Allah Yang Terbaik’ - 14/07/2022

Mayat Lelaki Bogel Ditemui Terjatuh Dari Tingkat 17, Polis Syak Angkara… - 14/07/2022

Bantu Suami Dari ‘Luar’, Influencer Cantik Ditangkap Selepas Jadi Ketua Sindiket Jenayah - 13/07/2022


Cuaca Panas & Kering Hingga Hujung Mac, Ini Yang Anda Perlu Lakukan Elak Strok Haba

Kini Trending
Menurut laporan daripada Jabatan Meteorologi Malaysia, negara kita kini sedang berada pada penghujung Monsun Timur Laut yang merupakan tempoh kurangnya taburan hujan di seluruh negara kecuali Sabah dan Sarawak.

Cuaca kembali reda hujung April 2019

Keadaan ini akan berterusan sehingga penghujung bulan Mac 2019 nanti. Kurangnya taburan hujan dalam jangka masa yang panjang akan menyebabkan cuaca panas dan kering. Justeru itu, anda dinasihatkan untuk melakukan beberapa langkah berjaga-jaga bagi memastikan kesihatan tidak terjejas.
Apa yang perlu anda lakukan

1. Minum air secukupnya
Pastikan anda minum air secukupnya setiap tanpa mengira tahap aktiviti anda. Jangan tunggu hingga anda berasa dahaga. Ini bagi memastikan badan anda badan kekal terhidrasi.
2. Minum minuman isotonik
Selain minum air putih, anda juga boleh minum minuman isotonik. Minuman ini dapat menggantikan garam dan mineral yang hilang semasa berpeluh.
3. Sentiasa berada dalam kawasan terlindung
Anda juga dinasihatkan supaya sentiasa berada di dalam rumah ataupun bangunan bagi mengelakkan pancaran matahari yang terik. Elakkan juga daripada melakukan aktiviti luar dan banyakkan berehat.
4. Pakai pakaian yang ringan
Elakkan memakai pakaian yang terlalu tebal. Pakailah pakaian ringan, berwarna terang dan longgar bagi keselesaan anda melakukan aktiviti seharian.
5. Pakai topi dan payung
Untuk mengelakkan pancaran matahari terus ke anggota badan, pastikan anda memakai topi atau payung setiap kali berada di luar.
Elakkan daripada..

Anda juga dinasihatkan untuk tidak melakukan perkara seperti:

Minum minuman yang mengandungi kafein, alkohol, atau kandungan gula yang tinggi.
Membiarkan seseorang di dalam kereta yang bertutup.
Bersenam dalam cuaca panas.

Sumber: Jabatan Meteorologi Malaysia , Prolintas Group Of Companies

The following two tabs change content below.BioLatest Posts

Ai

Latest posts by Ai (see all)

Mamat Khalid Kongsi 7 ‘Deleted Scene’ Filem Rock Bro Yang Penonton Tak Pernah Tengok - 21/02/2020

Rock 4: Rockers Never Dai Kembali Bawa Genre Rock Kepada Generasi Baru! - 19/02/2020

I Can See Your Voice Malaysia Musim Ke 3 Kini Dengan Format Baru, Yusry ‘Dilamar’ Jadi Penyiasat! - 12/02/2020


Juara Tilawah Kebangsaan, Farhatul Sanggup Ulang Alik Ke Kelantan Demi Belajar Ilmu Al-Quran

Kini Trending
Kemenangan Nor Farhatul Fairuzah Panut menyertai pertandingan Tilawah dan Menghafaz al-Quran Peringkat Antarabangsa ke-61 (MTHQA61) pada tahu lalu, merupakan satu pencapaian yang bermakna buat dirinya dan negara.
Terbaru, dia berjaya menghabiskan bacaan al-Quran 30 juzuk secara khatam riwayat hafs alasim dan mendapat sanad 30 juzuk. Tambahnya, dia dibimbing oleh Al-hafiz Sheikh Hashim Abd Rageh.

Banyak dugaan dan cabaran

Bismillahirrahmanirrahim. Alhamdulillah ala kulli hal. Pertama sekali, farha ingin mengucapkan rasa setinggi-tinggi syukur ke hadrat ilahi kerana secara rasminya farha telah pun menghabiskan bacaan alquran 30juzuk secara khatam riwayat hafs alasim dan mendapat sanad 30juzuk, bersama orang2 hebat, Al-hafiz Sheikh Hashim Abd Rageh @hishamragih, pada hari ini.
Jujur farha katakan, bukan mudah bagi farha untuk menghabiskan 30juzuk ini dengan sanadnya, banyak dugaan dan cabaran yang farha tempuhi. Pada awalnya, farha berimpian agar dapat menghabiskan pembacaan 30juzuk ini selama sebulan. Farha berulang alik daripada rumah ke Kelantan untuk berjumpa dengan guru dan menuntut ilmu.
Rasa sebak dalam diri farha muncul bila mana sepanjangg mengambil sanad ini, kami berusaha untuk membaca Quran tak kira di mana jua, adakalanya farha membaca quran didalam train, diluar train, didalam kedai, di dalam kereta sambil menuju ke destinasi demi untuk menghabiskan pembacaan 30 juzuk ini.
Menurut Farhatul, pengorbannya berulang-alik dari rumah ke Kelantan akhirnya berhasil apabila berjaya menghabiskan bacaan 30 juzuk al-Quran beserta sanad walaupun berdepan cabaran Perintah Kawalan Pergerakan (PKP) tempoh hari.
Sebak dapat menghabiskan pembacaan

Namun setelah itu, keluar pula arahan pkp yang menyebabkan pembacaan dan talaqqi ini tergantung, Allahuakbar! Pasti semua ada hikmahnya. Oleh itu, farha cuba mencari inisiatif lain dengan cara menuntut ilmu secara dalam talian bersama guru Farha. Setelah 3bulan, alhamdulillah, Akhirnya farha dapat menghabiskan pembacaan 30 juzuk dan mendapat sanad daripada Al-hafiz Sheikh Hisham Abd Rageh, yang merupakan pemegang sanad rasulullah SAW.
MashaAllah sesungguhnya farha ini adalah orang yang jahil tentang ilmu, amatlah sebak perasaan farha kerana farha sendiri tidak menyangka, akhirnya farha dapat menghabiskan pembacaan. Sungguh, ini adalah berkat tunjuk ajar guru dan sokongan padu daripada mak farha sendiri, yang sanggup menghantar dan menemani farha. Doakan farha yee semua, inshaAllah Farha akan terus belajar dan belajar. Kita sebagai hamba yang jahil harus menuntut ilmu, tak kira siapa pun kita. Dan ingat, “Bukan ilmu yang seharusnya mendatangimu, tapi kamu yang seharusnya mendatangi ilmu.”– Imam Malik.
Di samping itu, dia turut bersyukur diatas kejayaan tersebut dan berharap diberi kekuatan untuk lebih gigih mencari ilmu dan tidak putus asa dalam mengejar ilmu berkaitan al-Quran ini.
Sumber: Nor Farhatul Fairuzah Panut

The following two tabs change content below.BioLatest Posts

Amirul AsrafSenior Content Champion at Rev Media Group
I became a writer to come as close as possible to the heart of the world.

Latest posts by Amirul Asraf (see all)

Drama ‘Tentang Hati Dia’ Lakonan Aliff Aziz & Trisha Ooi Sarat Dengan Mesej Positif - 07/07/2023

Terpaksa Tangguh Beberapa Job, Dinda Permata Umum Hamil Anak Pertama - 07/07/2023

[VIDEO] ‘Dua Kali Johan As’ari Lupa I Perempuan’ – Afifah Nasir - 07/07/2023


Beli Rumah ‘Percuma’ Isteri, Wanita Berstatus Janda Ini Terima Banyak Mesej Dari ‘Pembeli’

Kini Trending
Di Indonesia, kisah seorang wanita berstatus janda mendapat perhatian ramai selepas dia mengiklankan penjualan rumah. Lebih menarik apabila dia memaklumkan akan mengahwini jejaka yang membeli rumah berkenaan.

‘Saya bersedia nikah dengannya’

Menerusi laporan yang dipetik Tribunnews, wanita yang dikenali dengan Metha Kanzul bercadang menjual rumahnya yang terletak di daerah Mesu, Bangka Belintung dengan harga 185 juta rupiah atau bersamaan kira-kira RM54, 075.
Metha mengiklankan jualan rumah itu menerusi akaun Facebook miliknya dengan memuatnaik gambar rumah serta gambar dirinya bersama anak kecil dengan kapsyen ‘Dijual Rumah+Tanah Siap Huni+Isteri Jika  Jodoh’. Namun, beberapa jam kemudian, perkongsian tersebut telah viral di media sosial sehingga ada yang turut berkongsikan di Group Whatsapp.
Benar, saya mahu jual rumah. Tapi terfikir untuk menjualnya dengan cara yang berbeza dan terfikir untuk berbuat sedemikian. Jika ada pembeli dan jodoh, saya sedia bernikah dengannya. Jika rumah itu terjual, saya akan berpindah ke rumah keluarga kerana selama ini ibu yang tinggal di sana.
Tambah Metha lagi, dia juga kini memang sedang mencari pendamping hidup setelah hampir setahun memegang status janda.
Letak syarat pada bakal suami

Difahamkan, Metha yang merupakan ibu kepada seorang anak ini pernah mendirikan rumah tangga sebelum ini. Kini, ibu tunggal ini hanya tinggal berdua bersama anak lelakinya yang berusia 4 tahun. Menceritakan kisah itu, Metha mengakui sejak perkongsian itu viral, dia telah menerima banyak mesej  yang rata-ratanya menawarkan diri untuk menjadi suaminya.
Saya tidak kisah membalas kiriman mesej, jika niat mereka betul untuk bertanya mengenai rumah. Namun, jika tujuannya tidak jelas, saya abaikan saja.
Bercakap lanjut mengenai itu, Metha memaklumkan bahawa dia turut meletakkan beberapa syarat kepada si jejaka seperti memiliki agama dan akhlak yang baik serta boleh membimbingnya ke jalan Allah SWT.
Sumber: Tribunnews, Makassar

The following two tabs change content below.BioLatest Posts

Shira

Latest posts by Shira (see all)

Agresif Ketika Ditahan, Bekas Pemain Liga Super Disyaki Terlibat Kes Pecah Rumah? - 07/07/2023

Tersebar Video Tak Senonoh Mirip Pelakon Terkenal Bersama Suami Orang, Netizen Cakap Macam Edit Je - 06/07/2023

[VIDEO] Isteri Pertama Dedah WhatsApp Di ‘Block’, Anak Nangis & Demam Rindukan Boss Kay Tapi Tak Dilayan - 06/07/2023


Raya Di Perantauan Tanpa Keluarga? Jangan Sedih, Ini 8 Aktiviti Raya PKPB Boleh Korang Lakukan

Kini Trending
Sambutan Hari Raya Aidilfitri pada tahun ini agak berbeza dari tahun sebelumnya. Beraya di perantauan tanpa keluarga tersayang, ianya pasti akan menjadi satu kenangan yang tidak dapat dilupakan oleh seluruh rakyat Malaysia.
Tapi tak apa jangan sedih! Raya tahun ini semua orang berkorban demi memutuskan rantaian wabak Covid-19. Jom kita intai apakah aktiviti yang boleh korang lakukan pada pagi 1 Syawal tanpa keluarga disisi.

1. Dengar takbir raya

Sekadar gambar hiasan
Pertama sekali bila kita bangun je dari tidur, mesti dah terdengar alunan takbir raya yang diputarkan di radio dan kaca televisyen. Takbir raya ini juga secara tidak langsung menambahkan kemeriahan di pagi Syawal. Sambil-sambil memasak di dapur tu boleh lah dengar takbir raya. Bagi anak perantauan yang tidak dapat pulang ke kampung, pasti menitis air mata saat mendengar takbir raya berkumandang. Jangan sedih-sedih ye.
2. Masak menu raya

Sekadar gambar hiasan
Juadah hari raya seperti lemang, ketupat, rendang, nasi impit, kuah kacang dan sebagainya merupakan menu ‘wajib’ yang perlu ada bila tibanya Syawal. Bila dapat menikmati hidangan ini, baru lah mood raya tu bertambah. Betul tak? Tetapi disebabkan tahun ini kita beraya di rumah masing-masing dan tidak boleh pulang ke kampung jadi korang boleh lah cuba resepi masakan raya dengan hanya menggunakan air fryer sahaja. Sangat mudah, simple dan yang paling penting sedap!
3. Solat sunat Aidilfitri di rumah

Sekadar gambar hiasan
Solat Aidilfitri adalah sunat Muakkad (sangat digalakkan) dan disyariatkan oleh Allah SWT pada bulan Syawal dan ianya ditunaikan antara waktu setelah terbit matahari sehingga sebelum tergelincir matahari. Kebiasaannya, solat sunat Aidilfitri adalah lebih afdal jika dilakukan secara berjemaah di surau dan masjid akan tetapi ianya juga boleh dilakukan secara bersendirian. Memandangkan negara kita berada dalam Tempoh Kawalan Pergerakan Bersyarat (PKPB), rakyat Malaysia yang ingin menunaikan solat sunat Aidilfitri digalakkan mendirikannya di rumah masing-masing.
5. Video call ibu bapa

Sekadar gambar hiasan
Kalau raya-raya sebelum ini, kita akan bersalam-salaman dengan ibu bapa dan ahli keluarga. Waktu ini juga akan ada sesi bermaaf-maafan dan pastinya akan membuatkan ramai yang menitiskan air mata. Mungkin ada di antara korang yang tak dapat bersalaman dengan ahli keluarga kerana ‘terkandas’ di bandar, jadi korang boleh lah minta maaf secara online. Boleh video call atau Whatsapp ibu bapa korang untuk meminta maaf. Haa kalau duit raya pula, korang boleh bank in je. Bagi je nombor akaun, senang!
6. Buat E-Kad raya

Sekadar gambar hiasan
Disebabkan raya tahun ini masih dalam tempoh Perintah Kawalan Pergerakan Bersyarat (PKPB), maka ianya secara tidak langsung telah membataskan pergerakan kita. Jadi, kita tidak boleh lah nak berkumpul dan menziarahi saudara-mara ketika raya. Tapi jangan risau, banyak lagi inisiatif lain yang boleh korang buat untuk mendapatkan mood raya tu. Contohnya, korang boleh buat E-Kad raya dan tulis lah ucapan hari raya korang kemudian hantar kepada ahli keluarga, saudara-mara dan rakan taulan menerusi Whatsapp, Facebook, Twitter, WeChat dan sebagainya. Walaupun berjauhan, kita masih boleh menyemarakkan kasih sayang di samping merapatkan hubungan silaturrahim dengan menggunakan kemudahan teknologi yang ada. Bak kata orang, jauh di mata tetapi dekat di hati!
7. Main kuiz online bersama keluarga

Sekadar gambar hiasan
Selain itu, korang boleh mengisi masa lapang di pagi raya dengan bermain game atau kuiz online bersama ahli keluarga dan rakan-rakan. Contohnya korang create satu kuiz di group Whatsapp dan invite lah kawan-kawan, ahli keluarga untuk join. Dalam kuiz tu nanti korang boleh tanya macam-macam contohnya tentang momen hari raya tahun-tahun lalu, jenis-jenis kuih raya dan sebagainya. Aktiviti seperti ini bukan sahaja dapat mengisi masa lapang dan menghiburkan semata-mata malah ianya secara tidak langsung dapat mengeratkan ukhwah sesama kita.
8. Tonton rancangan raya

Akhir sekali kalau bosan tak tahu nak buat apa masa raya nanti, korang boleh lah layan rancangan dan program-program yang disajikan oleh TV3. Rancangan ini bukan sahaja menarik malah mampu menghiburkan hati korang dengan gelak tawa dan gelagat yang ditunjukkan oleh barisan artis Malaysia. Lebih menarik, rancangan tersebut juga boleh ditonton di YouTube jadi lebih mudah kan? Walau di mana sahaja korang berada, korang masih boleh layan rancangan menarik yang disediakan ini.

The following two tabs change content below.BioLatest Posts

Shira

Latest posts by Shira (see all)

Agresif Ketika Ditahan, Bekas Pemain Liga Super Disyaki Terlibat Kes Pecah Rumah? - 07/07/2023

Tersebar Video Tak Senonoh Mirip Pelakon Terkenal Bersama Suami Orang, Netizen Cakap Macam Edit Je - 06/07/2023

[VIDEO] Isteri Pertama Dedah WhatsApp Di ‘Block’, Anak Nangis & Demam Rindukan Boss Kay Tapi Tak Dilayan - 06/07/2023


Majlis Perkahwinan Mewah Lana Nodin & David Bernilai Lebih RM 2 Juta

Kini Trending
Seronok jadi selebriti ni. Dahlah selalu dapat berjalan ke tempat-tempat menariklah, kadang-kadang dapat gift daripada peminat, yang paling penting, kahwin pun dapat tajaan.
Rasanya, ramai juga selebriti Malaysia yang ditaja perkahwinannya. Terbaru, Pamela Anderson Malaysia, Lana Nodin khabarnya dapat tajaan bernilai RM2 juta. Curlass kau Jah!

Mek dengar, yang bakal taja Lana dan pasangannya nanti bukan calang-calang penaja tau! Tahniah Mek ucapkan pada Lana. Mesti meletops wedding Lana nanti.

Lana Tolak Sponsor

Kalau korang nak tahu, dek kerana terlalu ramai yang nak sponsor majlis Lana ni, dia terpaksa menolak beberapa sponsor tau.
Eh, bukan berlagak diva, tetapi Lana terpaksa berbuat demikian kerana tak dapat memenuhi beberapa syarat yang ditetapkan.
Saya sebenarnya terkejut dan tak sangka dalam masa lebih sebulan sahaja saya telah mendapat tajaan RM2 juta untuk perkahwinan saya.
Sejak pengumuman perkahwinan saya itu dibuat, ramai yang menelefon untuk menaja sehingga saya perlu menolak beberapa tajaan kerana ada yang terma dan syaratnya tidak dapat dipenuhi.
Ditaja 90% Sahaja

Mek dengar, perkahwinan Lana nanti bukanlah 100 peratus ditaja. Sebaliknya, Lana hanya menerima 90 peratus jumlah tajaan. Selebihnya, semua Lana uruskan sendiri.
Saya bersyukur kerana hampir 90 peratus persiapan perkahwinan saya mendapat tajaan dan selebihnya saya uruskan sendiri seperti malam berinai dan makan malam,
Hmm, tak kisahlah ditaja atau tidak. Dah namanyapun rezeki. Buat apa tolak tuah. Tak gitu?
Sumber: Murai

The following two tabs change content below.BioLatest Posts

Ai

Latest posts by Ai (see all)

Mamat Khalid Kongsi 7 ‘Deleted Scene’ Filem Rock Bro Yang Penonton Tak Pernah Tengok - 21/02/2020

Rock 4: Rockers Never Dai Kembali Bawa Genre Rock Kepada Generasi Baru! - 19/02/2020

I Can See Your Voice Malaysia Musim Ke 3 Kini Dengan Format Baru, Yusry ‘Dilamar’ Jadi Penyiasat! - 12/02/2020


‘Minta Maaf Mak. Su Tak Dapat Nak Bagi Seorang Pun Cucu & Anak Pada Anak Mak’

Kini Trending
Berjaya mengandungkan zuriat sendiri merupakan impian paling utama pasangan yang berkahwin. Kehadiran anak dalam keluarga diakui mengeratkan lagi kasih sayang dan sebagai penyeri hidup. Namun, Allah SWT adalah sebaik-baik perancang, setiap ujian yang diturunkan tanda kasih kepada hambaNya.
Seperti perkongsian wanita ini, dia diuji dengan kanser rahim stage 1 selepas pendarahan teruk yang tidak putus. Doktor terpaksa melakukan pembedahan membuang rahim dan ovari untuk mengelakkan penyakit daripada merebak.

Turun darah ketul besar, macam hati ayam

Seronok tengok wall penuh dengan anak-anak yang dah bersekolah belaka. Kalau ikutkan usia perkahwinan aku pun mungkin patut anak aku dah darjah 1 tahun ni. Aku nak anak. Tapi Allah takmau bagi dan takkan bagi sampai bila-bila. Aku malu dan tak nak share benda ni sebab kesian kat Abg Cenge. Tapi sebab dia izinkan, dan dia sendiri minta “Kongsilah, mana tahu ada perempuan kat luar sana pun macam awak”
Jadi ok.. aku dah sedia! Panjang ni nak tulis.
Bulan september 2019. Period aku celaru haru biru. Keluar tompok-tompok warna coklat tak menentu. Sepanjang sebulan sama saja. Aku masih buat taktahu dan rasa ini benda biasa ni. (Mungkin pregnant) berharap! (Sebab baca di google) dah cek dengan upt pun Negatif. Haha
Bulan oktober 2019. Period yang sebelum ni coklat-coklat dah jadi makin teruk. Turun darah ketul besar-besar dan macam hati ayam. Tebal dan besar. Memang pad tu tukar tanpa henti sampai naik letih. Tidur malam pun tak boleh sebab dia akan turun berlambak-lambak bila-bila masa saja. Masa ni family semua ingat aku keguguran. Sebab darah turun tu mereka kata macam “tumpah darah” orang keguguran selalu kena. Berharap benarlah preggy bulan 9 tu.
Kena cuci rahim

Tapi kalini tak tahan, aku ke klinik berdekatan dan di bagi pil henti darah dan pil hormon. Masa scan kat klinik tu pun doktor kata takda apa-apa pun. Semua normal. Bengkak takda dan apa pun ok saja. Preggy pun bukan dan pulanglah dengan hampa (sebab selama ni sangka preggy kan). Ubat tu lepas makan sehari dua memang stop period aku. Ajaib oh! Tapi Legalah juga. Doktor pesan jangan sekali pun miss makan ubat ni. Aku pun ok2.
Bulan november 2019. Aku masih makan ubat dengan sangat berdisiplin. Sampailah tarikh pergi travel perth. Aku terlupa bawa ubat dalam beg galas, satu hari tertinggal makan ubat terus period aku membuak-buak datang masa di perth. Allahuuu, masa tu berderau juga sebab takda persediaan dan sekali pakej sakit pinggang lenguh kaki dan cramp senggugut. Maka ubat tahan sakit sajalah buat penahan. Sambil makan balik ubat hormon. Flow jadi kurang sikit saja. Tapi masih tak stop macam sebelum ni. Jadi aku travel sambil tak berapa gembira. Banyak kena berehat dan tak boleh lincah-lincah sangat.
Balik saja dari perth, aku terus ke klinik tu semula minta refer letter aku nak jumpa pakar di KPJ Klang. Kenapa KPJ? Sebab situ dah ada semua rekod-rekod kesihatan aku selama ini. Lepas doktor pakar scan dia kata “kita kena buat D&C (cuci rahim) takda cyst takda fibroid tapi dinding rahim u tebal. Nak tunggu dinding ni habis runtuh kita takut u kena anemia pula sebab tiada tanda-tanda nak berhenti pun ni. Kita cuci semua dan segalanya akan kembali normal”. Abg Cenge kata buatlah.. Janji sihat. Lepas dah d&c aku tetap period ketul-ketul cuma taklah sebanyak sebelum ni. Pelik tapi cuba sedapkan hati. Lambat sikit kot dia stop.
‘Awak ada kanser rahim stage 1’

12/12/19 (10 hari lepas D&C)
Kena datang KPJ untuk tengok report d&c haritu. Masa nilah doktor selamba je bagitau. “Suhaini, awak ada kanser rahim stage 1”
Aku dan Abg Cenge masa tu taktau nak reaksi macam mana sebab taktahu nak kata apa dan buat apa. Pegang ja kertas report tu baca banyak-banyak kali macam tak percaya pun ada. Dalam hati fikir, takpa ni baru stage 1. Boleh baik macam biasa ni. Tak serius pun ni.
Tapi aku lupa masa tu. ini kanser! Kanser woi! Bukan ketumbuhan biasa-biasa ini masalah sel. Rawatan? Doktor bagi pilihan buang rahim segera atau tak perlu buang. Dia minta kami balik dan fikirkan masak-masak. Jika buang, kanser tu masih belum merebak jauh. Jika tak buang, bersedialah untuk risiko lain-lain akan datang. Dalam kereta barulah aku teresak-esak menangis. Tak kental manalah kan bila bab-bab ini kami di uji. Teriak yang memang sungguh-sungguh. Sampai rumah kami berlagak macam takda apa-apa. Siapa tanya pun kami kata, takda apa semua ok. Result semua ok. Kami kelu taktau nak sampaikan kat keluarga macam mana. Bagi masa kat diri masing-masing juga untuk terima kenyataan.
Selang beberapa hari baru kami umumkan hal ni pada keluarga. Itupun lepas Abg Cenge tengok aku dah lebih positif dan lebih redha. Dah tentu ahli keluarga pun menangis-nangis tapi masa ni aku buat rilek ja. Sikit pun tak teriak dah cuma berkaca-kaca yang masih boleh kawal. Sambil ketawa-ketawa.. “Lahhhh.. nangis pasaipa ni.. rilek-rilek… buang rahim saja pun.. belum nak mati lagi ni…” makin teresak-esak pula diorang.
Minta maaf mak tak dapat bagi cucu

Kami bertimbang tara itu ini sebelum mencapai keputusan yang dipilih. Bukan tak pergi untuk 2,3,4 opinions lain. Pergi.. jawapan tetap sama malah tiada pilihan lain diberi pun ada. Tidur malam tak lena.. tidur siang tak boleh juga. Apa kami buat ni. Apa betul ke jalan ini. Kenapa tak try yang tak payah buang. Jom try alternatif dulu. Macam-macam dalam kepala otak bersimpang siur. Semua kami serah pada Allah. Solat dan doa.
Serba salah pada Abg Cenge macam pikul gunung besar atas kepala dan bahu. Aku dah bagitau Abg Cenge. Jika kita ambil jalan ini, awak jangan ungkit-ungkit pula satu hari nanti. Abg Cenge kata.. “Takkan inshaallah. Kita ni dah berdua almost 7 tahun lebih tanpa anak pun. Kita ok kan. Happy kan. So apa bezanya kalau tetap takda untuk tahun-tahun seterusnya. We have each other. Itu pun dah cukup untuk saya.. “ itu kata Abg Cenge nak pujuk hati ke apa tahla. Tapi sebak juga. Haish!
26.12.19
Aku operate buang rahim dan ovari. Now I’m officially perempuan yang tidak boleh mengandung. Kesian Abg Cenge. Macam-macam rasa ada bila tengok muka dia, muka mak, muka acik bulat, muka ahli keluarga semualah. Betapa mereka tahu kami ni 7 tahun menanti dengan sabar kot-kot ada sekali peluang untuk ada baby sendiri. Tapi itulah.. Allah tu sebaik-baik perancang kan. Kami redha sehabis redha. Beberapa hari lepas operate ni emosi aku pun dah makin stabil. Walaupun kadang tewas juga. Haha
“Minta maaf mak… haini takdapat nak tambahkan lagi koleksi cucu2 mak”
“Minta maaf mak .. su takdapat nak bagi sorang pun cucu dan anak pada anak mak”
Ini benda yang aku sampai sekarang tak boleh luahkan secara depan-depan kepada mereka berdua (mak dan makmentua aku). Speechless!
Setiap bulan test kehamilan

Jadi untuk semua perempuan kat luar sana. Kalau rasa period tu ada yang tak kena dan luarbiasa dari kebiasaan. Jangan biar, jangan sedapkan hati takpa-takpa. Pergilah cek. Taknak swasta pergi saja kerajaan. Dan paling penting ambillah insurans ikut kemampuan poket. Mana tahu saat-saat perlu, ada juga perlindungan dari segi kewangan yang tiba-tiba nak pakai untuk kos operation atau rawatan yang macam-macam.
Jangan takut pergi cek kalau rasa ada simptom pelik-pelik. Ada orang pernah pesan kenapa nak takut cek, sedangkan lebih takut kalau tiba-tiba tahu dah kronik dan tak boleh buat apa-apa. Jadi jangan simpan, dapatkan khidmat nasihat orang yang lebih arif. Jangan percaya google, jangan sedap-sedapkan hati sendiri. Sakit orang berbeza-beza. Simptom aku mungkin begini, simpton fighter cancer yang lain mungkin lain pula. Apa-apa pun pergilah cek sebelum terlambat.
Aku sedang berpantang atas arahan doktor. Tak boleh makan…
1) haruan atau gamat
2) makanan berasaskan soya
3) bbq
4) daging merah
5) makanan atau minuman manis
6) processed food (macam fast food)
Ohhh tapi aku belum kurus. Jadi jangan risau ya. Masih gemuk ni. Lepas ni siapa tanya aku “bila nak ada anak?” Aku suruh Abg Cenge tumbuk muka kau! Haha. Doakan kami kuat selalu ya! Dah boleh bagi oranglah kot semua koleksi UPT belum pakai yang kami simpan dalam laci ni (setiap bulan selama 7 tahun lebih tak pernah miss test.. test.. dan test). Terima kasih sangat-sangat pada keluarga yang tak putus-putus datang bagi semangat dan makanan!
Sumber : Suhaini Mohd Yusof

The following two tabs change content below.BioLatest Posts

Arini Saleh
'Writing is my passion, not my job' - AE Croft

Latest posts by Arini Saleh (see all)

‘Harap Trend Melamar Secara Terang-Terangan Dihentikan’ – PU Rahmat - 21/12/2020

[VIDEO] Reaksi Spontan Abah Bila Anak Belikan Hadiah, Rupanya Ramai Yang Macam Ni.. - 17/12/2020

‘Amat Sukar Untuk Maafkan, Jika Tak Ceraikan Dia, Saya Suami Yang Dayus’ - 15/12/2020


Berjaya Capai Skor IQ Yang Luar Biasa, Kanak-Kanak Genius Berumur 3 Tahun Ini Berjaya Masuk Mensa

Kini Trending
Dikurniakan kepintaran yang luar biasa sejak usianya tujuh bulan, seorang kanak-kanak lelaki yang dikenali sebagai Muhammad Haryz Nadzimi, berjaya diterima memasuki persatuan IQ tinggi global, Mensa.
Menerusi laporan Metro Uk, keistimewaan Haryz mula dikesan oleh ibu bapanya apabila dia mampu menyebut beberapa patah perkataan pertamanya pada usia tujuh bulan. Pandainya!

Individu paling muda

Selain boleh menyebut beberapa patah perkataan semasa berusia tujuh bulan, Haryz juga mampu membaca sendiri buku-buku cerita sebelum tidur ketika usianya dua tahun. Hal tersebut, menjadikan dia sebagai individu paling muda memasuki persatuan IQ tinggi global, Mensa.
Anak kepada pasangan Anira dan Mohd ini dipercayai menetap di Durham, United Kingdom (UK) dan kedua ibu bapanya mempunyai latar belakang kejuruteraan. Menurut pasangan tersebut, mereka tidak menyangka Haryz menunjukkan tanda-tanda kepintaran yang luar biasa pada usia semuda itu.
Kami tiada banyak pengalaman, jadi kami ingatkan itulah cara kanak-kanak. Namun sehingga kami diberitahu oleh pihak tadika bahawa dia lebih cepat berbanding kanak-kanak lain, maka kami menyedari Haryz adalah istimewa.
Mencapai skor IQ yang luar biasa

Setelah diuji oleh ahli psikologi, Lyn Kendall, Haryz berjaya mencapai skor IQ yang luar biasa iaitu sebanyak 142 pada ujian Stanford. Di samping itu, ibu bapa Haryz turut mencipta saluran YouTube bernama Little Haryz agar kanak-kanak lain dapat menonton dan menjadikan ia sebagai pemangkin semangat.
Berkongsi mengenai sikap anak mereka, pasangan itu turut memberitahu bahawa Haryz sering bertanya soalan dan bercakap mengenai angkasa lepas dan nombor selain gemar membaca buku-buku. Lebih mengagumkan adalah bahasa Inggeris bukan bahasa pertamanya. Mereka berkomunikasi menggunakan Bahasa Melayu di rumah.
Sumber: Metro Uk

The following two tabs change content below.BioLatest Posts

Amirul AsrafSenior Content Champion at Rev Media Group
I became a writer to come as close as possible to the heart of the world.

Latest posts by Amirul Asraf (see all)

[VIDEO] ‘Dua Kali Johan As’ari Lupa I Perempuan’ – Afifah Nasir - 07/07/2023

‘Saya Wajib Buat Susu, Pasang Kartun & Pakaikan Lampin Sebelum Tidur’ – Isteri Dedah Suami Ada ‘Fetish’ Aneh - 06/07/2023

Muat Naik Foto Berbusana Pengantin Di IG, Cat Farish & Shikin Maembong Sedang Meniti Hari Bahagia - 06/07/2023


Foto Erin Malek & Farriz Fauzy Sambung Musim Honeymoon Di London

Lensa Insta
Jika anda masih ingat, Erin Malek dan suaminya, Farriz Fauzy ada berkongsi foto mereka semasa berbulan madu di Los Angeles beberapa minggu selepas mereka diijabkabulkan.
Terkini, pasangan ini bagaikan menyambung musim bulan madu mereka apabila dilihat sedang bercuti di London pula.

Dating Di Tower Bridge London

‘Wefie’ Di Bayswater London Underground Station

Makan Besar Di Zuma

The following two tabs change content below.BioLatest Posts

NoranizaSenior Head Of Sponsored Content, Malay Division at Rev Asia Berhad
People will hate you, rate you, shake you and break you. But how strong you stand is what makes you! :)

Latest posts by Noraniza (see all)

Tonton Kehidupan Shuib & Anak-Anak Menerusi Program Diari Daddy! - 09/04/2022

Johor Adalah Rumah Kita, Pilih Yang Terbaik Untuk Urus Rumah Kita – Dato Haji Hasni - 11/03/2022

Amalkan Zikir Fatimah, Dapat Meringankan Keletihan! - 09/03/2022


Masa Tengah Tidur, Abang Rais Masukkan… – Dicabul Anak Pengasuh, Memang Kejam Kisah Ini!

Isu & KontroversiKes penderaan seksual melibatkan kanak-kanak di Malaysia semakin membimbangkan. Lebih parah bila pelakunya juga di bawah umur. Kisah ini dikongsikan semula oleh aktivis Syed Azmi. Kanak-kanak ini telah dirogol oleh anak lelaki pengasuhnya yang masih di bangku sekolah. Sedih! Tapi inilah realiti masa kini.

“..masa saya tengah tidur, abang Rais masukkan..”
Sampai mati dia akan ingat apa jadi.
Perkara macam ni tak boleh ambil ringan.

Saya akui bahawa saya gembira dia seorang yang memerhati dan cuba untuk melakukan perkara yang betul. Bagaimanapun, dia juga ada hak untuk membuat laporan dan bukannya menyerahkan kepada bapa mangsa.
Saya juga bimbang jika bapa mangsa jadi tak rasional dan melakukan perkara-perkara yang tidak sepatutnya terhadap Rais.
Jadi saya meminta penulis asal untuk membuat laporan.
Saya faham, sebagai orang awam anda tidak mahu berada di tengah-tengah isu rumit yang tak ada kaitan dengan anda tetapi ini tidak. Bila tahu ada seorang mangsa tak bermakna tiada mangsa lain atau anda sendiri boleh menjadi salah seorang mangsa. Dan satu lagi perkara, fokus anda mesti jelas tentang siapa yang anda nak lindungi? Kanak-kanak atau cuba untuk tak jadi penyibuk sedangkan dalam hal ini anda perlu jadi penyibuk.
Kebanyakan orang awam cuba untuk tak melibatkan diri, tetapi dalam rang undang-undang, anda adalah salah jika anda tahu tapi berdiam diri. Meletakkannya di Facebook menjadikan anda saksi dan ia tidak cukup berkongsi di media sosial, anda perlu membuat laporan polis dan meminta pihak polis untuk menyiasat.
Saya gembira ahli keluarga dan kawan-kawan meminta beliau untuk melakukan perkara yang sama dan yang menyedarkan dia.
Saya minta penulis untuk contact saya. Kami berbual sedikit dan kira-kira sejam yang lalu, dia menghantar saya nombor laporan kes itu sebagai bukti. Selebihnya kita serahkan kepada polis.
Tuan baru sahaja membantu seorang kanak-kanak perempuan dan mungkin ramai lagi. Dan menurut fahaman saya, kita juga perlu bantu budak lelaki 14 tahun itu.
Terima kasih. Dan bagi yang lain, buat laporan jika berlaku penderaan sebegini. Syed Azmi.
Pix: Di’paste’ kepada umum oleh penulis asal.

Gambar hiasan
Kredit : Syed Azmi

The following two tabs change content below.BioLatest Posts

Hanis AliaaLead Sponsored Writer at REV Media Group
I am a nice and sweet person. Just don't push the bitch button.

Latest posts by Hanis Aliaa (see all)

MINILAND Amazing Malaysia serlahkan keunikan seni bina, landskap, budaya dan sejarah negara melalui LEGO. - 16/06/2023

Nabila Razali Menangis, Floor 88 Bergaduh – Finalis Kongsi Debaran Sebelum Ke Pentas Akhir AJL35 - 10/02/2021

Bjak.my Lancar Tabung Mangsa Banjir, Jom Renew Insurans Kenderaan Sambil Menderma! - 12/01/2021


Isteri Minat K-pop, Suami Rela Pasang Sepanduk Foto Suntingan Isteri Duduk Sebelah Sehun EXO

Kini Trending
Seorang suami di Jakarta, Indonesia mendapat pujian warganet apabila menyokong minat si isteri yang ingin menyambut hari ulang tahun kelahiran penyanyi K-pop yang diminatinya dengan cara yang unik.

Foto: @insta_julid
Dalam video tersebut, lelaki itu terlihat sedang memasang sepanduk yang memaparkan suntingan gambar isterinya yang seakan-akan duduk bersebelahan dengan anggota kumpulan EXO, Sehun, manakala foto dirinya terletak jauh daripada mereka berdua.
Menurut laporan Suara.com, foto tersebut disunting dan dicetak dengan besar sempena ulang tahun kelahiran Sehun yang jatuh pada tanggal 12 April lalu. Aksi tersebut dimuat naik di laman Instagram @insta_julid yang menerangkan sepanduk itu adalah tanda sayang lelaki itu kepada isterinya.
Suami yang tidak cemburu malah menyokong minat isteri hingga sanggup mencetak sepanduk dengan konsep cinta tiga segi untuk dipasang di halaman rumah.
Menjengah ke ruangan komen, rata-rata netizen menuai pujian ke atas kegigihan lelaki itu terutama peminat K-pop yang berasakan ia satu perbuatan yang sangat mengharukan.
Video

https://media.ohbulan.com/2022/04/278719921_345050267473434_6981183722002410524_n.mp4
Sumber: Suara.com, insta_julid

The following two tabs change content below.BioLatest Posts

Hariz

Latest posts by Hariz (see all)

Bekas Atlet MMA Wanita & Peserta Lelaki Tanpa Rupa Menawan Cabar Diri Menyerlah Di Fit For Action - 22/09/2022

Musim Tengkujuh Bakal Tiba, Warga KL Nak Tahu Pelan Mitigasi Banjir Atau DBKL Disaman - 22/09/2022

Bawalz.my Berjaya Gandakan Jualan Dengan REV Ad Manager, Peroleh Jualan RM10k Dalam 2 Minggu! - 21/09/2022


[VIDEO] Sama Cantik Sama Padan! Sekitar Majlis Resepsi Puteri Kedua Rosyam Noor & Pasangannya

Kini Trending
Hujung minggu lalu, telah berlangsungnya majlis ijab kabul dan resepsi perkahwinan anak kedua Datuk Rosyam Noor iaitu Nur Anis dan pilihan hatinya Hariz. Majlis yang dihadiri ahli keluarga, rakan artis dan kenalan terdekat itu berlangsung dengan meriahnya di Petaling Jaya, Selangor.
Kami kongsikan video dan beberapa foto sekitar majlis resepsi merpati dua sejoli ini. Sumpah lawa!

Wow eksklusifnya!

Menerusi Instagram Saiful Nizam Ismail, lelaki tersebut berkongsi video majlis resepsi puteri kedua Datuk Rosyam Noor. Video yang dikongsi, menyaksikan Nur Anis dan pasangannya seolah-olah merpati dua sejoli kerana sama cantik sama padan.
Pada awal video tersebut, pengantin lelaki memasuki dewan terlebih dahulu sambil diiringi muzik dan nukilan indah oleh pengacara majlis. Sebaik sahaja, nukilan tersebut selesai, pengantin perempuan mula memasuki dewan sambil disaksikan para tetamu. Lagu klasik menjadi lagu tema pasangan tersebut ketika majlis resepsi pada malam itu.
Cantiknya!

So sweet!

Sumber: Saiful Nizam Ismail & Nur Anis

The following two tabs change content below.BioLatest Posts

Amirul AsrafSenior Content Champion at Rev Media Group
I became a writer to come as close as possible to the heart of the world.

Latest posts by Amirul Asraf (see all)

Drama ‘Tentang Hati Dia’ Lakonan Aliff Aziz & Trisha Ooi Sarat Dengan Mesej Positif - 07/07/2023

Terpaksa Tangguh Beberapa Job, Dinda Permata Umum Hamil Anak Pertama - 07/07/2023

[VIDEO] ‘Dua Kali Johan As’ari Lupa I Perempuan’ – Afifah Nasir - 07/07/2023


‘Aku Tak Dapat Duduk Dekat Jenazah Mak Aku Sebab Rasa Bersalah…’

Kini Trending
Sesal dahulu pendapatan, sesal kemudian tiada gunanya. Kadangkala apa perbuatan kita tanpa disangka-sangka menjadi satu punca kekesalan seumur hidup apatah lagi membabitkan hidup mati orang tersayang.
Seorang anak tidak dapat melupakan saat-saat terakhir bercakap dengan ibunya namun atas tuntutan kerja, dia terpaksa mengenepikan insan penting itu sehinggalah..

‘Tolonglah sayang mak korang’

Lelaki yang juga seorang doktor berkongsi kisah pengajaran kepada netizen di luar sana supaya menghargai ibu selagi si ibu masih bernyawa. Kerjayanya ketika itu di bahagian pembedahan sangat sibuk walaupun ketika hujung minggu.
Ikut pesakit yang tak dijaga untuk dapatkan verbal report

Tak sempat angkat mak call

Tak sampai hati tinggal kawan

Belum sempat aku keluar, akak call cakap mak dah takde

Sumber: MDD

The following two tabs change content below.BioLatest Posts

farisContent champion at Rev Asia
Self-proclaimed foodie yang mahu salam cium tangan pencipta Horlicks Mcflurry.

Latest posts by faris (see all)

Satu Bahagian Cecah RM30 Ribu, Ibadah Korban Daging Wagyu Untuk Golongan ‘Kayangan’ - 29/06/2020

Last Jumpa Sebelum Ibu Meninggal, Anak Naza The Times Pendam Niat Bertemu Bapa - 29/06/2020

Sempat Upload IG Story Maklum Sering ‘Tertidur’ Ketika Menunggang Motosikal, Penuntut UPM Maut Kemalangan - 29/06/2020


Dari Kelantan Ke Terengganu Semata-Mata Selamatkan Bayi Hampir Dibuang, Tindakan Abby Abadi Terima Pujian

Kini Trending
Sebut sahaja nama Abby Abadi pasti semua sudah mengenali pelakon yang sangat terkenal dengan misi kemanusiaan yang dilakukan bersama suami, Muhammad Faizal. Memang tidak dapat dinafikan, sejak dulu lagi Abby Abadi gigih menyelamatkan bayi-bayi yang baru lahir daripada dibuang dan menolong dengan memberikannya kepada keluarga angkat yang baru.
Terbaru, Abby difahamkan berada di Kota Bharu, Kelantan untuk menyelamatkan seorang bayi yang ingin dibuang sebelum bayi tersebut diserahkan kepada keluarga angkatnya di Kuala Terengganu.

Selamatkan bayi hampir dibuang

Alhamdullillah. Selesai urusan di Kota Bharu. 3hari saya dan suami menunggu disini. Akhirmya ALLAH izinkan juga kami uruskan baby yang hampir hendak dibuang ini. Panjang nak cerita. Saya pendekkan jelah ye.  Baby selamat dah ada di tangan saya. InshaALLAH tiada aral malam ni juga serah pada Mak Ayah angkatnya.
Inilah sebabnya kami berada di bumi Kelantan ini. Berusaha menyelamatkan baby2 yang nk dibuang ini & menyerahkannya kepada yang sudi & berkemampuan menjaga dengan baik dan penuh kasih sayang inshaALLAH. Tak bercerita dari awal sebab takut gagal tapi syukur.
Terima Kasih Balai Polis Kota Bharu kerana melayan baik saya.Masuk jeee meriah dah balai. Al maklumlah, Puan Aleza datang hehe. Doakan ye.. Semoga ALLAH permudahkan urusan kami untuk sampai ke Kuala Terengganu malam ini. Amin
Menerusi perkongsian Abby Abadi di Instragam, dia memberitahu tujuannya dan suami ke Kelantan adalah untuk menyelamatkan bayi yang hampir dibuang. Dalam kesempatan itu, Abby sempat meluahkan rasa syukur dan penghargaan kepada anggota polis yang bertugas bagi memudahkan urusan mereka suami isteri untuk merentas negeri.
Difahamkan, selepas segala urusan berkaitan bayi tersebut selesai, mereka akan bergerak pula ke Kuala Terengganu untuk menyerahkan bayi berkenaan kepada bakal keluarga angkatnya.
3 kali alami keguguran

Alhamdullillah Syukur. Suami saya @jaiezzany berjaya bawak kereta dari KB 11:30 pm, sampai ke Kuala Terengganu kul 130am. Kuat betul kesayangan saya ni hehe.. Saya ngantuk dah tapi tidur-tidur ayam je sebab pegang baby kan.
11.11.2020 130am. Berjaya memberi kebahagiaan kepada sepasang lagi pasangan yang belum dikurniakan anak walaupun sudah 10 tahun mendirikan rumahtangga. (Sebelum ni lebih 30 pasangan atau mungkin lebih yg dah bahagia saya bantu dapatkan baby angkat, cuma saya p&c )
Berbalik pada pasangan ini, 3x gugur katanya takde rezeki. Yg last terasa sangat sbb dah 6bulan setengah. Tapi tulah, nak buat macam mana, akhirnya ALLAH izinkan rezeki anak dengan jalan yang berbeza. Saya nasihatkan usahalah untuk susukan. Ambillah injection, makan ubat ke asal baby dapat menyusu sekurang2nya 5x kenyang ye. Senang nanti bila besar. Oklah, senget sudah.. sambung esok. Ada baby lagi. Saya ambilllll yey.
Menceritakan kisah itu, Abby memberitahu bahawa bayi berkenaan sudah selamat berada di bawah penjagaan keluarga angkatnya itu, Tambah Abby lagi, pasangan suami isteri ini sudah mendirikan rumah tangga selama 10 tahun tetapi masih belum dikurniakan rezeki memiliki zuriat. Hal ini kerana, si isteri sudah mengalami keguguran sebanyak 3 kali.
Dalam kesempatan itu, Abby meluahkan rasa syukur kerana dengan kehadiran bayi ianya mampu membantu menambahkan kebahagiaan kepada pasangan suami isteri ini.
Sumber: Abby Abadi


Sudah Tiba Masanya Untuk Berhenti Merokok! Nasib Baik Ada NICORETTE® Yang Mampu Menghilangkan Rasa Ketagihan!

Kesihatan & Hidup AktifKredit Foto: myhealthmylife
Min tahu ramai orang tengah cuba untuk berhenti merokok tetapi tak ramai yang cukup kuat untuk menahan godaannya lagi-lagi yang berjuang berseorangan tu.
Sebelum tu min nak tanya korang lah, bila agaknya korang nak berhenti merokok ni? Tahun depan? Tunggu masa yang sesuai? Belum bersedia lagi?

Apa kata korang mula dari sekarang bukan apa min tak nak korang menyesal di kemudian hari. Min tahu bila dah ketagih ni memang susah nak berhenti kan.

Tak kan lah nak berhenti merokok secara drastik pulak, memang susah lah cerita dia. Orang cakap kalau nak berhenti merokok ni kena slow & steady!
Apa yang penting kita kena sentiasa menunjukkan sokongan untuk mereka yang nak berhenti merokok ni. Mesti korang tertanya-tanya macam mana nak berhenti merokok kan?
Haaa…jangan risau min ada cara yang simple dan baik untuk korang yang nak berhenti merokok ni, tapi janji dengan min korang kena amalkannya dari sekarang tau. Nak tahu apa?
Jawapan dia mestilah, NICORETTE®.

Segalanya bermula dengan NICORETTE®!

Nasib baik ada NICORETTE® yang mampu membantu korang menghilang rasa ketagihan untuk merokok.
Produk NICORETTE® ini dapat membantu para perokok diluar sana untuk berhenti merokok.
NICORETTE® adalah bantuan anti merokok yang telah diluluskan oleh Kementerian Kesihatan Malaysia (KKM) dalam usaha membantu mengawal ketagihan kepada nikotin.
Yang lagi best, ianya didatangkan dalam 2 pilihan seperti:

NICORETTE® Patch

Dos nikotin yang terkawal diserap ke dalam aliran darah melalui kulit.
Tidak akan mengganggu waktu tidur.
Membantu mengendalikan ketagihan nikotin selama 16 jam.
Didatangkan dengan pilihan 25mg, 15mg dan 10mg.

NICORETTE® Gum

Terdapat dalam dos 2mg atau 4mg bergantung kepada kekerapan merokok dalam sehari.
Terdapat dalam perisa Icy Mint.

Mudah jer kan? Apa yang korang kena lakukan ialah, pilih NICORETTE® mengikut kesesuaian.
Sebenarnya, orang yang nak berhenti merokok ni sangat memerlukan bantuan dari ahli keluarga, kawan-kawan dan sebagainya. Sepatutnya kita kena rasa bangga kalau orang yang kita sayang nak berhenti merokok ni. Nak tahu sebab apa?
Haaa…korang pun tahu kalau dah ketagih ni memang susah nak berhenti lagi-lagi merokok, kalau diaorang dah bersedia untuk berhenti tu maksudnya diaorang dah buat satu keputusan yang besar dan mahu mulakan hidup yang lebih sihat bersama yang tersayang.
Antara perkara yang korang boleh lakukan untuk memberi sokongan kepada mereka ialah :

Sentiasa memberi kata-kata semangat.
Lakukan aktiviti yang mampu mengalihkan perhatian mereka.
Memberikan ganjaran jika mereka berjaya.
Jangan terlalu memaksa mereka untuk berhenti merokok.
Galakkan untuk hidup yang lebih sihat dari sebelumnya.

Rasanya dah boleh berazam untuk berhenti merokok bermula sekarang, barulah korang boleh jalani hidup yang lebih sihat dengan yang tersayang.
Mula-mula tu memang susah sikit tapi percaya lah, setiap usaha korang ni akan membuahkan hasil lagi-lagi ada yang tersayang yang sentiasa bersama korang sepanjang perjuangan ini.
Berbaloi ke untuk berhenti merokok SEKARANG?

Korang mesti pernah dengan bahaya merokok kan? Kadang-kadang berhenti merokok ni bukanlah semata-mata untuk orang sekeliling jer.
Tujuan utamanya ialah untuk memastikan tahap kesihatan korang sentiasa berada pada tahap yang baik.

Bagitahu min siapa jer yang tak happy tengok orang yang kita sayang sentiasa sihat jer?
Lebih-lebih lagi mereka yang dah bertekad untuk berhenti merokok untuk membahagiakan orang yang mereka sayang.
Jangan sesekali pernah takut untuk mencuba, tanpa mencuba kita tidak akan pernah merasakan keberhasilannya!

https://media.ohbulan.com/2023/01/NicoretteSocialMediaPost16_1080x1080BM.mp4
NICORETTE® memang merupakan cara yang terbaik dan selamat untuk korang berhenti merokok secara berperingkat.
Ingat ada orang yang sayangkan korang dan ingin menjalankan kehidupan yang sihat dan bahagia bersama!
Selalunya NICORETTE®, boleh didapatkan di seluruh rangkaian farmasi, klinik dan juga hospital.
Apa yang penting, korang jangan lupa untuk dapatkan nasihat daripada mereka yang lebih arif sebelum cuba untuk berhenti merokok.
Min yakin yang korang mesti berjaya punya, apa yang penting hanya percaya pada diri korang tau.
Untuk maklumat lanjut boleh layari laman web rasmi NICORETTE®.
MAL15045076ARZ | MAL15045059ARZ | MAL14035012ACZ | MAL14035008ACZ | MAL14035009ACZ
KKLIU 3506/2022. Tarikh Tamat: 31 Dis 2024. Ini adalah iklan produk ubat.
Produk ini tidak sesuai untuk kanak-kanak. Jangan gunakan produk ini jika anda mempunyai penyakit jantung yang serius, hamil atau menyusu. Tidak boleh digunakan oleh bukan perokok. Rujuk profesional penjagaan kesihatan anda sebelum digunakan.


[VIDEO] Jadi Duda Selepas Seminggu Bernikah, Pengantin Perempuan Rebah Masa Majlis Resepsi

Kini Trending
Setiap pasangan yang berkahwin pasti mengimpikan satu perhubungan yang kekal hingga ke jannah. Namun, lain pula yang terjadi pada pasangan dari Sulawesi Barat ini apabila pengantin perempuan disahkan meninggal dunia setelah seminggu bergelar isteri kepada Ardiwansyah Tato.
Apa yang lebih menyayat hati apabila pengantin perempuan, Nurmadina tersebut tiba-tiba rebah semasa berlangsungnya majlis resepsi.

Rebah masa majlis resepsi

Menerusi laporan Tribun, pasangan ini telah diijabkabulkan pada 17 Oktober yang lalu. Nurmadina yang memakai baju pengantin berwarna merah secara tiba-tiba pengsan dan tidak sedarkan diri semasa majlis resepsi berlangsung. Suami serta beberapa orang tetamu cuba untuk membantunya.
Keadaan pada ketika itu tiba-tiba menjadi riuh dan ahli keluarga serta tetamu menjadi panik berikutan dengan insiden tersebut. Walau bagaimanapun, pengantin perempuan itu dikatakan pengsan kerana terlalu penat menguruskan majlis pernikahannya.
Majlis pengebumian

Nurmadina kemudian dikejarkan ke hospital untuk mendapatkan rawatan selanjutnya. Nurmadina dikatakan telah koma selama seminggu sebelum disahkan meninggal dunia pada 24 Oktober yang lalu.
Nurmandina dikejarkan ke hospital dan koma selama seminggu sebelum meninggal dunia pada Khamis 24 Oktober lalu. Nurmadina juga dikatakan mempunyai masalah kesihatan dan sering jatuh sakit.
Suasana majlis pengebumian Nurmadina suram dan dibanjiri dengan tangisan si suami, ahli keluargad an rakan terdekat.
Sumber: Tribun, Facebook

The following two tabs change content below.BioLatest Posts

Shira

Latest posts by Shira (see all)

Baru Nak Rujuk, Wanita Terkedu Tengok Mesej Mesra Dengan Perempuan Lain – ‘Nak Pinangkan..Tak Nak Pula’ - 08/07/2023

Agresif Ketika Ditahan, Bekas Pemain Liga Super Disyaki Terlibat Kes Pecah Rumah? - 07/07/2023

Tersebar Video Tak Senonoh Mirip Pelakon Terkenal Bersama Suami Orang, Netizen Cakap Macam Edit Je - 06/07/2023


Pakaian Dalam Hilang Secara Misteri, Rupanya Angkara Kawan Sendiri… Jijik!

Kini Trending
Individu dengan nafsu seks aneh mungkin boleh wujud dalam kalangan kita. Kesukaran untuk mengenalpasti golongan sebegini mendedahkan sesiapa sahaja untuk menjadi mangsa.
Pendedahan seorang lelaki yang baru mengetahui mengenai perangai pelik rakannya patut dijadikan pengajaran kepada semua supaya berhati-hati dengan sesiapa juga di sekeliling.

Tahu kawan pervert tapi tak ada apa berlaku

Individu itu bercerita mengenai detik perkenalannya dengan seorang rakannya yang bertambah rapat kerana bersama-sama menganjurkan acara. Tahun demi tahun mereka menjadi rakan rapat.
Meskipun menyedari mengenai sikap rakannya yang agak gila seks, namun memandangkan tiada apa yang berlaku, mereka tidak mengendahkan perkara tersebut. Tiada bukti kukuh untuk menguatkan persepsi mereka mengenai rakan berkenaan membuatkan mereka tidak terlalu mengambil serius.
Akhirnya jumpa bukti

Akhirnya, rakan-rakan mereka menemukan bukti si pelaku mencuri bra dan seluar dalam wanita. Apa yang lebih mengejutkan mangsa adalah salah seorang daripada rakan mereka juga. Mangsa menyedari pakaian dalamnya kerap hilang dan mengesyaki kejadian itu berlaku setiap kali rakan-rakan mereka datang melepak di rumahnya.
Ketika sedang melepak, pelaku akan buat-buat ke tandas di tingkat atas di bilik mangsa beberapa kali. Rupa-rupanya dia ke bilik mangsa untuk mencuri bra dan seluar dalam yang sudah berlarutan selama berbulan-bulan.
Kejadian itu berjaya dirakam menggunakan kamera GoPro yang disembunyikan di dalam anak patung. Pelaku masuk dan mengambil barang curian dalam masa hanya 10 saat sahaja.
Dah lebih 6 kali

Mangsa sengaja menjemput rakan-rakan untuk memerangkap pelaku. Walaupun sudah mempunyai bukti, pelaku masih cuba untuk melepaskan diri apabila ditanyakan berapa kali dia sudah melakukan perbuatan itu. Menurutnya dia telah membuat perkara keji itu ‘lebih 3 kali’.
Setelah dibentak, barulah si penyangak seks mengeluarkan pakaian dalam dan mencampakkan ke lantai.
15 helai pakaian dalam berharga RM2k

Tambah pelaku, dia berbuat demikian kerana rakan-rakannya ‘membiarkan’ dia berfikiran bukan-bukan dan dia hanya melakukan apa yang terlintas di fikirannya sahaja.
Didapati terdapat 15 helai pakaian dalam berharga RM2000 dan telah berlaku selama berbulan-bulan. Bukan hanya seorang mangsa, malahan beberapa orang telah mengaku berkongsi kisah sama.
Nasihat untuk wanita

Lelaki berkenaan menasihatkan kepada wanita supaya berhati-hati walaupun dengan rakan sendiri. Nasihatnya, jika mengetahui ada rakan berperangai sedemikian, dia perlu bersemuka dan memaklumkan kepada rakan lain mengenai hal itu.
Sumber: ZeSpooky

The following two tabs change content below.BioLatest Posts

farisContent champion at Rev Asia
Self-proclaimed foodie yang mahu salam cium tangan pencipta Horlicks Mcflurry.

Latest posts by faris (see all)

Satu Bahagian Cecah RM30 Ribu, Ibadah Korban Daging Wagyu Untuk Golongan ‘Kayangan’ - 29/06/2020

Last Jumpa Sebelum Ibu Meninggal, Anak Naza The Times Pendam Niat Bertemu Bapa - 29/06/2020

Sempat Upload IG Story Maklum Sering ‘Tertidur’ Ketika Menunggang Motosikal, Penuntut UPM Maut Kemalangan - 29/06/2020